
Prolog 

Un proverb grecesc zice că: Diavolul are multe picioare. El o poate lua pe multe 
căi, dintre care unele sunt foarte dureroase. De aceea, este cât se poate de capabil să 
te prindă în orice moment. 

Mediumi, ocultism, astrologie ş.a.m.d. sunt căi pe care diavolul calcă. 

Cum şi de ce, vom încerca să aflăm acum. 

Partea întăi 



Visele 

Superstiţiile 

„Deochiul" 

Astrologia 

Ghicitorii şi vizionarii 

Minunile 



LI Vise 



Să credem oare în vise? Dacă aveţi un vis care vă spune că vi se va întâmpla ceva 
rău, oare îl veţi lua în serios sau nu-i veţi da nici o atenţie? 

Există vise omeneşti, vise drăceşti şi vise trimise de Dumnezeu. Singurele vise 
adevărate sunt cele trimise de Dumnezeu. 



Visele omeneşti 

Săracul la firimituri visează, zice un proverb grecesc. Ce înseamnă acest lucru? Ei 
bine, înseamnă că ceea ce săracul are în minte (în acest caz, hrana), acelaşi lucru vede 
şi în vise. Cu alte cuvinte, orice avem în minte, orice ne deranjează în subconştient se 
poate transforma în vis. în cartea ei - Introspecţia, Karen Horney, psihiatru de renume 
internaţional afirmă că visele sunt glasul aspiraţiilor noastre. 

Visele drăceşti 

Diavolul sădeşte tot felul de gânduri în minţile noastre. în această lucrare, cel rău 
nu se limitează numai la perioada când noi suntem treji, ci continuă şi atunci când 
suntem adormiţi de-a binelea. Astfel este foarte posibil ca noi să vedem în visele 
noastre lucruri care vin chiar de la vrăjmaş. 

Este firesc ca, prin visele noastre, vrăjmaşul să încerce să ne facă rău, să ne 
îngrozească, să ne ameninţe şi aşa mai departe. Din acest motiv, noi îi cerem 
Domnului în fiecare seară să ne dea somn uşor şi de toată nălucirea Satanei 
nestrămutat 1 



Visele dumnezeieşti 

Şi Dumnezeu poate vorbi oamenilor prin vise. în Sfânta Scriptură găsim o 
mulţime de exemple de acest fel, precum visele Faraonului tâlcuite de Iosif (Facere, 
capitol 41). 



Cum să deosebim visele 

Sfântul Ioan Scărarul ne sfătuieşte şi ne îndeamnă: „Crede numai acelor vise ce-ţi 
vestesc osândă veşnică şi judecată. Dar, dacă acestea îţi pricinuiesc deznădejde, 
atunci ele sunt de la dracul". 2 

Deci: 

• Visele drăceşti ne îngrozesc şi ne fac să deznădăjduim. 

• Visele dumnezeieşti (singurele adevărate) ne arată osânda şi judecata. Ne trezim 
din ele îngrijoraţi, neliniştiţi, dar în mod pozitiv, adică în privinţa mântuirii sufletelor 
noastre. 

• Visele omeneşti nici nu ne îngrozesc, nici nu ne aruncă în deznădejde, nici nu 
ne aduc pocăinţă spre mântuirea sufletelor. 



1 Din rugăciunile Pavecerniţei [n. tr.]. 

2 Scara Raiului, Filocalia românească, 1980, Treapta a treia, Despre visurile care urmăresc pe începători, 
p. 75. 

1.2. Superstiţiile 



în vremurile de demult, superstiţiile erau foarte răspândite mai ales în zonele 
rurale. Acum, când viaţa în general s-a schimbat atât de mult, multe dintre aceste 
superstiţii sunt pe cale de dispariţie. Unele dintre ele încă mai circulă; de acestea ne 
vom ocupa acum. 



Anul Nou 

Toată lumea speră că noul an va începe cu bine şi va continua în acelaşi fel. 
Pentru aceasta, unii dintre noi ne şi rugăm. Totuşi, unii oameni aruncă o privire 
superstiţioasă şi recurg la „farmece". 

Ei inaugurează noul an cu mâncare, băutură şi distracţii. Consideră că noul an 
nu va fi de bun augur dacă nu-1 vor întâmpina în spirit de sărbătoare şi cu chefuri. Se 
tem ca nu cumva anul să fie aducător de necazuri. 

Ei joacă cărţi sau joacă pe bani, din acelaşi motiv; dacă sunt norocoşi la 
începutul noului an, întregul an fi unul norocos. 

Merg la biserică în ziua de Anul Nou pentru a avea noroc (nu din cuvenita 
evlavie). Se împărtăşesc, tot pentru a avea noroc (nu „pentru iertarea păcatelor şi viaţa 
de veci"). 

Cu toate acestea, un nou an intră în vieţile noastre în fiecare clipă. Fiecare minut 
pe care-1 trăim este şi un nou an. Astfel că ceea ce se-ntâmplă de Anul Nou se-ntâmplă şi în 
fiecare minut al zilei. Fiecare clipă este ziua de Anul Nou. 3 

Dacă vreţi ca în noul an să vă meargă bine, atunci folosiţi acest An Nou continuu, 
de fiecare zi, într-un mod cât mai avantajos. Faceţi bine „aici şi acum". 



3 Fiecare clipă, minut, an etc. e un microcosmos ce poate recapitula o întreagă existenţă, viaţă, 
eveniment, un întreg macrocosmos aflat cumva în afara noastră; te poţi gândi într-o clipită la trecut, 
poţi lua, în consecinţă, o decizie, şi începe o nouă viaţă. Pentru slăbiciunile umane şi în memoria unor 
evenimente, Dumnezeu a rânduit anumite perioade bine definite care iau, în general, forma unor 
sărbători. Omul păcatului a rânduit şi el, de-a lungul timpului, perioadele, sărbătorile lui. Hristos a 
binevestit anul bineplăcut Domnului (Luca 4, 19); în acest an noi ne aducem aminte să prăznuim pe, să 
ne facem contemporani în mod tainic cu Hristos, cu viaţa Lui. Acesta este anul cel adevărat, pe care 
noi, printr-o fulgerare de-o clipă sau de-un an, suntem datori să-1 actualizăm în viaţa noastră, ca o 
comuniune cu Hristos, şi ca sens al vieţii noastre [n. tr.]. 

întâlniri cu ghinion 

Dacă dimineaţa vă aflaţi pe drumul către locul de muncă şi se-ntâmplă să 
întâlniţi un infirm, un orb - sau, în Grecia, un preot! - se poate să priviţi întâlnirea ca 
pe un semn rău. 

De fapt, „semnul rău" nu este întâlnirea cu pricina. Este propria voastră credinţă 
şi superstiţie. Este un semn sigur al faptului că vă aflaţi într-o profundă înşelare. 

Sfântul Ioan Gură de Aur zice că felul în care îţi merge în acea zi nu depinde de 
cel pe care-1 întâlneşti prima dată dimineaţa. Ziua îţi va merge rău atunci când trăieşti 
în păcat. Aşa că, atunci când pleci de acasă, fereşte-te de întâlnirile cu păcatul. 4 



La nunţi 

Atunci când superstiţioşii au de gând să se însoare, primul lucru de care vor să 
se asigure e acela ca nunta să nu cadă într-o zi „cu ghinion", precum ziua de vineri 
sau data de 13. Aceasta, după Sfântul Ioan Gură de Aur, nu este numai o gândire 
prostească, ci chiar una drăcească. Pentru ei, fericirea depinde de date şi nu de 
strădaniile personale. Un proverb grecesc zice că Fiecare zi este a lai Dumnezeu, iar 
acesta este modul în care trebuie să o privim. 

Unii oameni întreabă: „Se cuvine ca doi fraţi să se căsătorească în acelaşi timp?" 
Ceea ce contează aici este învăţătura Bisericii, iar Biserica nu interzice acest 
lucru. „Se cuvine oare - întreabă ei - ca aceeaşi familie să aibă o înmormântare şi o 
nuntă în aceeaşi lună (sau în şase luni)?" Acelaşi lucru se aplică şi aici: Biserica nu 
interzice acest lucru. 



După naşterea unui copil 

Există o diversitate de superstiţii legate de femeile lăuze. De pildă: 

• Nu este bine ca noile mame să călătorească înainte de ziua a patruzecea. 

• Nu este bine ca noile mame să iasă noaptea afară şi aşa mai departe. 

Singurul lucru stabilit de Biserică este că femeii nu-i este îngăduit să intre în 
biserică, nici, bineînţeles, să se împărtăşească înainte de slujba din ziua a patruzecea. 



4 Cf. Ieromonah Benedict, Diavolul şi magia, Nea Sklti, Sfântul Munte Athos, 1997. 

La înmormântări 

Iată câteva din superstiţiile asociate cu înmormântarea: 

• Unii oameni cred că este semn rău să te uiţi atunci când un mort este scos din 
casă. 

• Unii sparg un obiect, adesea o farfurie, pentru a îndepărta nenorocirea (de parcă 
moartea s-ar teme de farfuria spartă!). 

• Alţii se rup de Biserică timp de un an de zile! - din nou, de parcă ruperea de 
Biserică timp de un an va fi de natură să înlăture răul. 

Iată cum lucrează răul, iată, de fapt, cum vine. Răul aduce răul. Sfântul Nicodim 
Aghioritul zice: „Ce faci, om nesocotit? Nu ştii că prin aceea că nu te duci la biserică te 
faci vrăjmaşul lui Dumnezeu şi al sfinţilor Săi? Te pui în vrăjmăşie cu El pentru că 
una din rudeniile tale a murit? Şi cine eşti tu, care te războieşti cu Dumnezeu, Care 
face totul pentru binele nostru, atât în viaţa cât şi la moartea noastră?". 

I.3,Ochiul pizmaş 
(Deochiul) 

Lucrarea diavolului 

Atunci când o persoană invidioasă vede ceva bun la alta, ea va suferi. în cazul 
diavolului se întâmplă acelaşi lucru. Diavolul şi invidioşii îi pizmuiesc pe ceilalţi, care 
fac binele. Aceasta este caracteristica lor comună. Diavolul o exploatează din plin. Se 
foloseşte de ea pentru a-şi extinde răutatea şi la alţii. Cu alte cuvinte, o privire 
perspectivă pizmaşă devine un comportament sau o călăuză prin care se răspândeşte 
otrava diavolului. „Deochiul - zice Sfântul Vasile cel Mare - este o acţiune a diavolului 
săvârşită de oamenii pizmaşi." într-o rugăciune a Sfântului Vasile se cere: „...risipeşte 
orice lucrare a diavolului, orice atac drăcesc". 5 

Aceasta înseamnă că ochiul pizmaş NU este, de exemplu, o banală durere de cap, 
o ameţeală obişnuită sau altceva. Hotărât, este ceva TERIBIL, ceva îngrozitor, ceva de 
nesuferit, ceva DRĂCESC. Martori oculari relatează că un sătean avea un cal frumos. 
O persoană invidioasă, uitându-se la el, a zis: „Ce cal frumos!", iar animalul a căzut 
mort chiar atunci. Este cu siguranţă o acţiune a diavolului. 

Povestea de mai sus scoate în evidenţă faptul că numai cei plini de răutate au 
acest deochi în ei: „Risipiţi orice otravă a oamenilor stricaţi şi pizmăreţi" (din 
Rugăciunea împotriva pizmei) . 6 



Pe cine vatămă „deochiul"? 

Evident, fiindcă deochiul este o acţiune a diavolului, el poate vătăma pe oricine 
care este lipsit de apărare, care nu este înzestrat cu armele necesare înfruntării 
diavolului şi a meşteşugirilor sale: rugăciunea, postul, spovedania şi Dumnezeiasca 
împărtăşanie. 

Iată de ce: 

• Sfinţii nu sunt vătămaţi. 

• Preoţii, de asemenea, nu sunt vătămaţi (din pricina preoţiei). 

• Nu sunt vătămaţi nici credincioşii care iau parte la viaţa liturgică a Bisericii. 



Izgonirea „deochiului" 

Rugăciunea 

Dat fiind faptul că deochiul este o acţiune a diavolului, este trebuinţă de o 
rugăciune specială pentru a-1 exorciza. Biserica Ortodoxă a stabilit o rugăciune 
deosebită împotriva deochiului, prin care diavolul este alungat. 



5 Rugăciune a Sfântului Vasile cel Mare împotriva deochiului. 

6 Vezi Moliţfelnicul. 

Rugăciunea este citită numai de către preot. 



Tentative păcătoase de exorcizare 

Să presupunem că aţi fost afectaţi de deochi şi, în loc să vă duceţi la un preot, vă 
duceţi la o femeie „specializată" în astfel de cazuri. Dacă faceţi aceasta, atât voi cât şi 
femeia săvârşiţi un păcat. 

Păcătuiţi prin aceea că dispreţuiţi pe slujitorul numit de Dumnezeu (preotul), 
mergând şi bătând la uşa unui străin, iar femeia aceea subminează poziţia preotului. 

Pentru a fi mai clar: 

Laicii, ca unii care nu sunt hirotoniţi, nu au dreptul să facă semnul crucii asupra 
altor oameni într-un mod sacramental. De ce nu-ţi faci singur semnul crucii? De unde 
această sfinţenie în mâinile acestor oameni? 

Deoarece nu sunt preoţi, este evident că nu pot săvârşi nici o Taină, precum, să 
zicem, Taina Mirungerii. Cu toate acestea, unele femei îndrăznesc să facă aceasta. îşi 
„sfinţesc" singure puţin ulei şi-şi fac semnul crucii cu el! V-aţi întrebat vreodată de ce 
nu folosesc ulei dintr-o candelă? 

în ritualurile lor, acestea amestecă cuvinte bisericeşti cu altele, din altă parte 
(adică de la diavolul). Oare rugăciunile Bisericii au nevoie de o întărire venită de la cele 
ale diavolului? în final, care cuvinte vor da roade? Cele ale Bisericii sau cele ale 
diavolului? Oare Domnul va da vreo atenţie rugăciunilor spurcate? 

Şi să nu spui: „Dar, de îndată ce femeia m-a exorcizat, m-am simţit din nou bine". 

• Poate fi pe fond psihologic. 

• Poate să fi fost diavolul acela care te-a făcut bine. 



Un prilej de luare aminte 

Pe 2 martie 1998, un oarecare domn din Patras, Grecia, mi-a spus despre ceea ce 
i s-a întâmplat cu cincisprezece ani în urmă. Pe scurt: 

De la vârsta de 14 ani, familia lui îl ducea periodic pentru a fi exorcizat. Dar 
acesta era doar un pretext de care diavolul voia să se folosească. El a început să aibă 
puterea deochiului. Celor pe care-i admira 7 li se întâmpla câte ceva rău. Putea, de 
exemplu, să se uite la o femeie care merge pe stradă, iar aceasta să se împiedice sau 
să-şi scrântească piciorul. 

în Joia Mare din anul 1983, el a participat la Denia Patimilor din seara respectivă 
la biserica Sfântul Spiridon, în Aigaleo. Deodată, în momentul cel mai important al 
slujbei, s-a simţit rău. Mintea i s-a înceţoşat cu totul. Comunitatea a început să se 
clatine în faţa ochilor lui. în acelaşi timp, 1-a cuprins o transpiraţie rece. Nemaiputând 
sta în picioare, a ieşit afară. O femeie - cea care adesea îl „exorciza" - s-a luat după el. 
Apropiindu-se de el, 1-a întrebat ce s-a întâmplat. A început apoi să-1 „exorcizeze" din 
nou, zicând nişte „rugăciuni" ciudate, care nu erau decât invocaţii către draci. 

în clipa aceea, acest domn a observat ceva care 1-a şocat profund. Faţa femeii se 
schimbase. înfăţişarea-i devenise atât de oribilă, încât nici nu te puteai uita la ea. în 
acelaşi timp, pe faţa ei apăruse o strâmbătură ciudată. Gura îi semăna mai mult cu 
un bot de fiară sălbatică. Din poalele rochiei a scos un farmec pentru noroc. „Ia asta - îi 
spune acestuia. Poartă-1 şi nimic nu te va vătăma." 

7 Adică pe care îi deochea [n. tr.]. 

El „şi-a revenit..." cu ajutorul invocaţiilor ei satanice (adică cu ajutorul 
diavolului) . 

După această experienţă de neuitat, omul n-a mai pierdut mult timp şi s-a dus 
direct la spovedanie. Şi-a recăpătat pacea sufletului şi, ceea ce-i mai important, a 
încetat să-i mai deoache pe oameni. 

1.4. Astrologia 

Aceasta se poate împărţi în două categorii: 

Zodiacul - acesta are de-a face cu luna în care ne-am născut. 

Horoscoapele - acestea sunt zilele din calendar care depind de poziţia stelelor. 

Zodiacul 

Descriere 

Există douăsprezece semne (unul pentru fiecare lună). Ele se numesc: Balanţă, 
Berbec, Scorpion şi aşa mai departe. Oamenii care se interesează de acestea cred că, 
depinzând de luna în care s-au născut, ei vor depinde de un semn zodiacal. Iar 
depinzând de semnul corespunzător ei vor avea caracterul aferent. Cu alte cuvinte, 
ceea ce eşti nu depinde de tine, ci de semnul tău zodiacal. 

Influenţa fiecărui semn începe în jurul datei de 21 a fiecărei luni, continuând în 
luna următoare; de pildă, Scorpionul aparţine lunii noiembrie. Acesta „îşi exercită 
influenţa" începând cu ziua de 23 octombrie şi se sfârşeşte pe 22 noiembrie. Astfel, 
dacă ar fi să te naşti în acest răstimp (chiar la ora 24 fără un minut în ziua de 22 
noiembrie), atunci vei avea caracterul asociat cu Scorpionul, a cărui trăsătură este 
perfidia! 

Fireşte, nu se poate spune că este vina ta că eşti aşa. Eşti o victimă! Semnul este 
de vină, momentul naşterii. Ar fi fost altfel dacă mama şi-ar fi început travaliul ceva 
mai devreme, ai fi fost născut cu un minut înainte de ora 24, pe 20 octombrie, ai fi 
fost în Balanţă. în acest caz ai fi fost diferit ca persoană, ai fi avut o fire diferită. Ai fi 
fost cinstit şi bun, toate din pricina bunului tău semn zodiacal. 

Dacă un prieten de-al tău are acelaşi semn, atunci el sau ea va avea acelaşi 
caracter ca şi tine. Dacă există vreo diferenţă, aceasta s-ar datora faptului că aţi fost 
născuţi în zile diferite {horoscop vine din greceşte şi înseamnă „a te uita la ceas"). 

întrebări 

Dar, despre gemeni - care au acelaşi semn zodiacal şi acelaşi horoscop, dar, cu 
toate acestea, sunt diferiţi - ce putem spune? Unul poate fi temperat, altul mai 
mânios; unul poate fi nesincer, altul cinstit şi aşa mai departe. în acest caz, ce 
pretenţii am putea avea de la zodiac şi horoscop? 

Pe de altă parte, unii oameni au semne zodiacale diferite, dar, cu toate acestea, 
manifestă însuşiri de caracter asemănătoare. Cum putem explica acest fapt prin 
prisma zodiacului? 

Să zicem că există gemeni identici, cu acelaşi semn zodiacal, acelaşi horoscop şi 
aceleaşi însuşiri. Unul este la fel de avar şi vulgar ca şi celălalt. Dar unul dintre ei 
„vede lumina" şi devine milostiv, credincios creştin, chiar monah sau monahie. Cu 
toate acestea, celălalt rămâne la fel ca mai înainte. Cum poate fi explicat acest lucru? 

Dacă, de exemplu, eşti Scorpion şi vrei să scapi de presupusa perfidie asociată 
acestui semn, pot oare oamenii să creadă că semnul zodiacal în sine te-ar putea 
împiedica de la a face aceasta? 



Pe scurt 

• Personalitatea noastră nu se formează şi nu este formată de factori externi care 
acţionează independent de voinţa noastră, ci de factori interni, precum modul de 
gândire şi voinţa liberă. 

• Vai de „soarta" noastră, dacă am fi nişte roboţi controlaţi, dependenţi de obiecte 
neînsufleţite (semne zodiacale şi horoscoape)! 



Horoscoapele 

Cei ce se ocupă cu astrologia consideră că horoscopul pentru fiecare în parte 
determină evenimentele de zi cu zi pe care le trăim (viaţa) şi chiar viitorul! Cu alte 
cuvinte, orice ţi s-ar întâmpla de-a lungul vieţii este scris în horoscop. Aşa că n-are 
nici un rost să ne facem probleme sau să tânjim după un viitor mai bun. Astrologii 
care vă cercetează horoscopul vă pot spune ce soartă veţi avea. în Grecia era cineva 
care-şi făcea reclamă astfel: „Prin horoscopul tău, îţi pot prezice cursul vieţii". Prostii! 

Luaţi aminte aici. Oare tu, persoană cu cap, raţională, te vei încredinţa de viitorul 
tău cu ajutorul unui obiect neînsufleţit, şi NU prin credinţa în Pronia lui Dumnezeu? 
în primul caz, dacă horoscopul îţi aduce ceva rău, nu-ţi vei permite să reacţionezi 
cumva sau să-1 respingi. Dar, dacă Dumnezeu îţi aduce ceva „rău", murmuri şi te 
plângi. Ai fi în stare să-L respingi şi pe Dumnezeu! Dar pe horoscopul tău nu... 

Nu-i aşa că n-ar strica un strălucit exemplu de credinţă? Nu-i aşa că n-ar strica 
un admirabil exemplu de dreaptă socoteală? 

Cei care cred în horoscop, n-au nici credinţă şi nici nu sunt raţionali. Oamenii 
care cred în horoscop sunt aceia care n-au credinţă şi nici dreaptă socoteală. 



Este oare cu putinţă? 

Stelele sunt neînsufleţite. Şi asta nu e tot. Ele se află la milioane de ani lumină. 
Dacă ar avea ochi, ar vedea uriaşul pământ ca pe o mică aşchie sau nu l-ar vedea 
deloc. închipuiţi -vă cum v-ar vedea pe voi, cei care trăiţi pe această aşchie. V-ar vedea 
ca pe ceva minuscul: chiar ni se cere să credem că stelele care sunt NEÎNSUFLEŢITE, 
moarte, pot fi „deranjate" pentru chestiuni legate de viitorul a ceva aşa de minuscul? 

în plus, iată o dovadă practică: la sfârşitul anului 1987, astrologii au prezis 
„soarta" unor personalităţi proeminente pentru anul 1988. 

• Puternicului Mihail Gorbaciov i-au spus: „în 1988, el va divorţa de soţia lui - 
Raisa. Ei bine, nu s-a întâmplat. Ei încă rămăseseră un cuplu fidel, când, în 1999, 
doamna Gorbaciov a murit. 

• Cristinei Onassis i-au prezis: „în 1988, ea se va căsători". în 1988, Cristina 
Onassis a murit! 

• Girolamo Cardano (1501-1575) a fost un eminent matematician, medic şi, 
notaţi, astrolog. El a stabilit horoscoapele pentru mai mulţi oamenii celebri, apoi 
pentru sine însuşi. Anticipând că va trăi 75 de ani, şi având o sănătate foarte bună în 

momentul plinirii vremii, el şi-a salvat reputaţia printr-un tertip foarte simplu: 
sinuciderea! 

Deşi în vremea lui Cardano era un lucru obişnuit ca oamenii de ştiinţă să creadă 
în astrologie, astăzi nu mai este aşa. O sută nouăzeci şi doi de oameni de ştiinţă din 
toată lumea, dintre care nouăsprezece au luat premiul Nobel, s-au opus astrologiei, 
descriind-o ca fiind „mitologie". Cu toate acestea, unele sărmane suflete încă mai cred 
că este „înţelepciune". 8 



8 Aceste „sărmane suflete" constituie mai ales o parte din masa manipulabilă de oameni, atenţi la 
„informaţiile" ce se scurg din mass-media, cei care se lasă „raţionalizaţi" de alţii spre paguba propriei 
conştiinţe de sine. La horoscoape şi la alte promisiuni - fie ele de ordin social, politic sau cultural - 
pentru o viaţă „mai bună" sunt atenţi în general cei care privesc această viaţă ca fiind singura realitate 
posibilă: oameni ce se simt „aruncaţi în lume", în mreaja influenţelor „demo[no]cratice"de tot felul. 
Numai Cel ce a creat această lume - căreia i-a dat un sens precis - ca oamenii care trăiesc în ea să se 
ridice deasupra tuturor determinismelor - ne poate salva din toate mrejele şi horoscoapele acestei lumi 
[n. tr.]. 

1.5. Ghicitori şi vizionari 

„Vizionarii" 

Mediumii şi oamenii care prezic viitorul folosind frunze de ceai sau zaţ de cafea 
afirmă sus şi tare că au „darul" depistării unei anumite persoane sau a faptului că o 
anumită familie a fost blestemată şi că ei pot afla cine a blestemat-o. Să fim serioşi, nu 
cumva aceştia îşi bat joc pur şi simplu de oamenii obişnuiţi? 

Răposatul Arhimandrit Haralambos Vasilopoulos 9 a fost duhovnicul multor 
asemenea înşelători care s-au pocăit; el obişnuia să-i întrebe: 

- „De ce te-ai amestecat în lucrarea diavolului?" 

- „Pentru bani", răspundeau ei. 

- „Când clienţii voştri vă întrebau ceva, ce le răspundeaţi?" 

- „Pur şi simplu îi prosteam." 

Aceştia mărturiseau cu toată sinceritatea că înşelau oamenii. „în spatele 
mediumilor (ş.a.m.d.) nu veţi găsi decât înşelăciune şi lăcomie", notează răposatul 
preot în observaţiile sale. 10 

Aceşti amatori într-ale ocultismului se mai laudă şi cu faptul că-ţi pot găsi o 
persoană sau un obiect. Chiar aşa?! Dacă sunt aşa de isteţi în a găsi oameni, de ce 
nu-şi folosesc puterile pentru a ajuta poliţia să-i găsească pe cei care sunt un pericol 
pentru societate? 11 Există o mulţime de recompense pentru găsirea oamenilor căutaţi. 
Aceasta ar putea fi o afacere foarte prosperă! 

Fără îndoială că ar vrea, dar nu pot. Tot ce pot face este să-i prostească pe 
oameni. 

în 1969, în Atena, era un om care iubea cu foc o femeie măritată. Era foarte 
pornit să se căsătorească cu ea, dar ea nici nu voia să audă. într-o zi, i-a făcut o festă 
şi a convins-o să se urce în maşina lui. A dus-o până la Muntele Parnassos. 
Bineînţeles că a încercat totul pentru a o convinge să se răzgândească, dar ea era de 
neînduplecat. Urmarea a fost aceea că, la un moment dat, a smucit volanul în aşa fel 
încât a deviat către o stâncă, care i-a trimis drept la moarte pe pietrele din adâncul 
prăpastiei adânci de 700 de metri. 

Acasă, familia aştepta ca femeia să se întoarcă. A trecut o zi, a trecut alta. Nici un 
semn de la ea. 

Mama ei a făcut apel la un medium. L-a plătit frumos. Tot ce voia era să afle unde 
se află fiica ei. Răspunsul a fost următorul: „Fiica ta este bine şi în viaţă. în acest 
moment ea se plimbă pe o stradă aproape de Pireu". 

Atunci când vizitaţi „vizionari" ca aceştia, vă costă... îşi bat joc de voi şi, în plus, îi 
mai şi plătiţi. Le daţi o grămadă de bani şi totul pare în regulă. Nici nu puneţi la 
socoteală. Dar dacă un preot ar veni şi v-ar citi o slujbă, acestuia îi daţi ceva acolo, 
„puţin", după care nu mai încetaţi a vă plânge de faptul că trebuie să-1 plătiţi. 



9 Vezi cartea lui: Există magie?, p. 18. 

10 Ibid., p. 18. 

11 Există totuşi anumiţi mediumi folosiţi de poliţie în cazuri greu de rezolvat. Poliţiştii care le cer 
ajutorul sunt interesaţi să afle cu orice preţ cine este autorul unei crime sau al unei spargeri. Nu îşi 
dau seama că şi diavolul joacă rolul justiţiarului atunci când ştie că oamenii îi pică în cursă. 

„Ghicitorii" 

Oamenii care citesc în frunze de ceai, în zaţ de cafea, în cărţi şi aşa mai departe, 
spun că pot prezice viitorul. 

De parcă ar fi cu putinţă ca secretele tale şi viitorul tău să fie conţinute de o 
ceaşcă sau un pachet de cărţi (mai degrabă un pachet de minciuni)! Dacă aceştia nici 
măcar nu ştiu ce s-a întâmplat în trecut, cum pretind ei că pot prezice viitorul? 

Aminteşte-ţi: dacă-i vizitezi, plăteşti. Deci vor bani. Pentru ce? De ce nu-şi 
folosesc puterile pentru a „prezice" numărul câştigător de la loterie sau să parieze pe 
fericitul rezultat al unui meci de fotbal sau al unei curse de cai? Dacă ar face acest 
lucru, n-ar mai fi nevoiţi să ceară bani de la clienţi. 

Ar vrea din tot sufletul, dar nu pot. Tot ce pot face e să fie gata să dea de naivi. 

Sfântul Ioan Gură de Aur le spune celor care cred în astfel de prostii următoarele: 
„Aduceţi-mi pe unul din aceşti ghicitori şi faceţi-1 să-mi spună ce se va întâmpla 
mâine". 12 



Ceea ce s-a întâmplat cu un medium... 

Aşa cum zicea mai sus părintele Haralambos, „în spatele mediumilor (şi a altora) 
se află în primul rând înşelăciune şi lăcomie". Acesta este primul aspect. Dar mai sunt 
şi altele. 

La o şedinţă de spiritism, Victor H. Ernest, un binecunoscut fost medium, a 
întrebat un spirit rău dacă crede că Hristos este Fiul lui Dumnezeu, dacă El este 
Mântuitorul lumii, dacă a murit pe cruce şi dacă Şi-a vărsat sângele pentru păcatele 
noastre. Dintr-o dată, unul din ceilalţi mediumi, care se afla în transă adâncă, a sărit 
ca ars de pe scaun. Dar asta n-a fost tot. A căzut grămadă pe podea, ţipând atât de 
tare de parcă ar fi suferit de o durere de nesuportat. Ernest ne spune că şi-a revenit 
numai după ce i s-a acordat primul ajutor. 

De ce s-a tulburat atât de rău acest medium (diavolul din el)? De ce 1-a cuprins 
isteria? De ce a leşinat? De ce a suferit atât de mult? 

A fost pentru că ceilalţi vorbeau despre duşmanul său: Iisus Hristos (şi Crucea). 

După aceasta, Ernest n-a mai avut de-a face cu „şedinţe de spiritism." în plus, s- 
a pocăit şi s-a întors la Hristos. 



Concluzie 

în spatele mediumilor şi a altora de acest fel, în primul şi-n primul rând este 
Satana. Cu alte cuvinte, toţi aceşti ghicitori şi vizionari lucrează pentru diavol. Ei îi fac 
voia orbeşte. 



12 Omilia a 8-a la II Timotei. 

1.6. Minunile 



De se va ridica în mijlocul tău prooroc 13 

Domnul a spus că dacă un (fals) prooroc (adică un şarlatan) face semne şl 
minuni, să nu ascultăm de el (ca nişte copii). Să nu fim purtaţi ca o frunză în vânt. Să 
nu credem în alţi dumnezei. Staţi neclintiţi în Domnul (cf. Deut. 13, 1-3). 

Domnul Dumnezeul vostru vă ispiteşte prin aceasta, ca să afle de iubiţi pe Domnul 
Dumnezeul vostru din toată inima voastră şi din tot sufletul vostru (Deut. 13, 3). 

Deci este cu putinţă ca mediumii sau alţii asemenea să poată, cu îngăduinţa lui 
Dumnezeu şi cu puterea celui rău, săvârşi „minuni". Iată câteva dintre ele: 



„Comunicarea" cu morţii 

Există unii oameni cărora li se frânge atât de mult inima pentru pierderea 
persoanei iubite încât merg la un medium (adică la diavolul) pentru a auzi glasul celui 
răposat, pentru a vorbi cu el şi a găsi un fel de uşurare. Oare chiar aud glasul celui 
mort? Victor H. Ernest, un fost medium din care am citat mai sus, a răspuns fără 
menajamente: vocea pe care ei o aud nu este cea a persoanei iubite, ci a diavolului. Iar 
sărmanii nefericiţi rămân cu iluzia că se află în contact cu sufletul persoanei decedate! 



Telepatia 

Există două feluri de telepatie: 

a) Citirea gândurilor altora 

După Victor H. Ernest, aceasta se întâmplă atunci când inteligenţa unei persoane 
se află mână în mână cu spiritul rău sau când întreaga persoană se află sub 
stăpânirea spiritului rău. Doreen Irvine, o fostă prostituată şi stripteuză, care a fost 
încoronată ca regină a vrăjitoarelor din Europa, nu avea nici o dificultate, ca o 
satanistă ce era, în a citi gândurile altor oameni. 

b) Vederea a ceva ce se întâmplă departe, într-un vis sau într-o transă 

Doi oameni aflaţi la o şedinţă organizată de Ernest puteau citi principalele titluri 
din ziarele de dimineaţă, în vreme ce acestea încă se mai tipăreau, deci cu câteva ore 
înainte de a fi aduse la vânzare. Unii, aflaţi la un nivel mai „avansat", pot vedea în 
casele voastre de parcă ar fi cu o cameră de luat vederi, putând găsi obiecte ascunse 
etc. 



,Minuni" cu foc 



13 Deut. 13, 1: ...sau văzător de vise şi va face înaintea ta semn şi minune [n. tr.]. 

Cu câţiva ani în urmă, în Kalamata, un ocultist a făcut în faţa publicului 
următoarea „minune": şi-a tras linii pe mână cu o ţigară aprinsă fără a simţi vreo 
durere. 

Ceva asemănător se întâmplă şi în satul Ayia Eleni din Nordul Greciei, de 
sărbătoarea Sfinţilor Constantin şi Elena. Un grup de oameni, ţinând în mâini icoane 
ale sfinţilor, dansează în picioarele goale pe cărbuni aprinşi fără a se arde deloc. 

Victor H. Ernest zice că nu este vorba de o iluzie. El afirmă că cei care calcă pe 
foc, chiar păşesc pe cărbuni aprinşi, câteodată chiar pe lavă topită. De fapt călcatul pe 
foc, continuă el, este o predare totală a acestor practicanţi puterilor întunericului. 



„Baloane de săpun" 

Cu ceva vreme în urmă, pe strada principală din oraşul Patras, Grecia, un 
magician, ajutat de spiritele rele, făcea scamatorii. Prin diferite invocaţii, erau ridicate 
în aer scaune şi mese de parcă erau din hârtie. Mulţimi mari de oameni se adunau să 
vadă acest spectacol diavolesc. Dar, prin Pronia lui Dumnezeu, un anume preot din 
oraş, părintele A. K., a trecut pe acolo şi a făcut semnul crucii asupra acestor mese şi 
scaune zburătoare. Acestea au căzut la pământ, rămânând acolo neclintite, în ciuda 
eforturilor repetate ale ocultistului de a le mişca. Puterea crucii o făcuse 
neputincioasă pe cea a spiritelor rele. 



Concluzie 

Indiferent de cât de impresionante sunt „minunile" săvârşite de agenţii Satanei 
(mediumi, magicieni etc), aceştia nu sunt în stare să se împotrivească puterii şi 
prezenţei crucii. Se risipesc. Dispar ca nişte baloane de săpun. Şi chiar aşa şi sunt... 

Partea a doua 



Diavolul 

Posedare sau Boală mentală? 

Stăpănitorul acestei lumi 

Invitaţie la diavol 

Arme împotriva diavolului 

Exorcismul 

II. 1. Diavolul 



Posedarea demonică 



Cea mai bună dovadă a existenţei diavolului este persoana demonizată. Pentru 
oricine nu crede în existenţa diavolului, noi afirmăm: „Veniţi şi vedeţi. Veniţi şi vedeţi 
diavolul viu înlăuntrul persoanei demonizate". 



Suferinţă 

Posedaţii (atunci când îi apucă convulsiile) devin de nerecunoscut: faţa li se 
schimonoseşte, capul li se suceşte, gura li se cască larg. Limba le iese afară, iar 
victimele urlă. Este într-adevăr o privelişte îngrozitoare. 

Aflat în această stare, un demonizat este capabil de a vă descoperi toate 
„isprăvile" [adică păcatele]. Şi nu la modul general şi vag, ci exact, cu detalii. Fără a vă 
cunoaşte, el vă poate spune, de exemplu, numele pe care-1 purtaţi, unde eraţi şi ce 
făceaţi cu o seară în urmă şi cu cine eraţi. (E demn de luat în seamă faptul că, dacă v- 
aţi spovedit unui preot, demonizatul nu mai este capabil să facă aceasta.) 14 

întrebări 

• Cum ajung să vă cunoască secretele? 

• Din ce pricină păcatele spovedite nu pot fi văzute? 



Tremurul 

Totuşi, în timpul convulsiilor, ei manifestă alte simptome. 

• La Dumnezeiasca Liturghie simt de parcă ar fi luat foc (deşi atunci când văd foc 
nu simt acest lucru) . 

• înaintea Preasfintei Cruci se simt de parcă ar fi tăiaţi în bucăţi (deşi atunci când 
văd cuţitul măcelarului nu se tem). 

• Atunci când un preot face semnul crucii asupra lor cu „copia" folosită de el la 
Dumnezeiasca Liturghie pentru a tăia Agneţul, ei simt de parcă carnea le este sfâşiată. 
Un preot a făcut acest lucru, iar demonizatul a urlat: „De ce-mi înfigi acea lance în 
carne? De ce scoţi lancea şi-mi sfâşii carnea?" (Deşi aceeaşi persoană putea atinge 
tăişul unui cuţit ascuţit fără a urla) . 

• Atunci când privesc sfintele moaşte, simt de parcă ar fi aruncaţi în foc. 

întrebări 

• De ce se tem demonizaţii de Dumnezeiasca Liturghie şi nu se tem, în schimb, de 
chirurgia cardiacă? 



14 Diavolul nu mai are nici o putere deoarece cel spovedit s-a „baricadat" în spatele harului Duhului 
Sfânt, în timp ce persoana nespovedită, adică cel din tabăra dracilor, care s-a făcut sălaş şi aliat al lor, se 
află „la mâna lor" [n. tr.]. 

• De ce se tem de Preasfânta Cruce, care, în fond, se compune numai din două 
bucăţi de lemn şi nu se tem de cuţitul măcelarului? 

• Cum se face că, atunci când li se face semnul crucii, simt de parcă ar fi tăiaţi pe 
viu? 

• Cum se face că se tem de moaştele sfinţilor, precum de Sfântul Gherasim, un 
sărman monah lovit de sărăcie, care era plin de dragoste şi, cu toate acestea, nu se 
tem de rămăşiţele criminalului Lenin, care a măcelărit milioane de compatrioţi? 



„Ceva..." 

Toate cele de mai sus ne arată că ceva se întâmplă cu persoana demonizată, care 
este vădit deranjată de Sfânta Cruce, de Dumnezeiasca Liturghie şi de moaştele 
sfinţilor noştri. Iar acest „ceva" este tocmai lucrul care vă poate descoperi păcatele 
ascunse, în cazul în care nu le-aţi mărturisit. 

Pentru noi, creştinii, acest „ceva" este diavolul. Dar despre necredincioşi, ce să 
spunem? Oare pun pur şi simplu totul pe seama parapsihologici şi termină cu toată 
povestea? 

Există, desigur, acei oameni de ştiinţă care afirmă că toate acestea vor fi într-o zi 
explicate de zeiţa „ştiinţei". Sunt siguri de asta. Deşi poate că nu va fi cazul, deoarece 
e ceva de domeniul viitorului, şi, atunci, de ce sunt aşa de siguri? Ce fel de logică este 
aceasta? Dar n-are rost să ne batem capul prea mult. Dacă în viitor ştiinţa va 
demonstra că acest ceva este într-adevăr diavolul, oare atunci vor crede? 



Sălbăticia diavolului 

Demonizaţii demonstrează exact cum se manifestă sălbăticia diavolului şi cu câtă 
cruzime îi chinuie pe oameni. Iată câteva ipostaze: 

Tatăl al cărui fiu era demonizat I-a zis lui Hristos: Şi oriunde-l apucă, îl aruncă la 
pământ şi face spume la gură şi scrâşneşte din dinţi şi înţepeneşte. Şi am zis ucenicilor 
Tăi să-l alunge, dar ei n-au putut (Marcu 9, 18). Unii „atotcunoscători" explică acest 
fapt prin a spune că băiatul era epileptic. Dar la fel era şi Iulius Cezar, care a trăit 
înainte de Hristos. Oamenii din lumea veche cunoşteau diferenţa dintre epilepsie şi 
demonizare. Nu erau atât de „înapoiaţi", cum ne place nouă să spunem. 

Un alt demonizat nu stătea niciodată pe acasă, ci pribegea în locuri pustii şi 
cimitire. Vară sau iarnă, el mergea complet dezbrăcat (cf. Luca 8, 27-39). 

Un altul se arunca în foc pentru a fi ars, în vreme ce altul se arunca în apă (Matei 
17, 16). 

Cei doi demonizaţi din ţinutul Gadarenilor erau „foarte cumpliţi". Erau atât de 
sălbatici şi agresivi încât nimeni nu se putea apropia de ei. Erau o povară pentru 
vieţile oamenilor. 



Puteri nefireşti 

Dacă un criminal este arestat de către poliţie şi încătuşat la mâini, atunci, 
indiferent de cât de puternic este, nu poate rupe legăturile. Cum s-ar spune, mâinile 
lui sunt legate. Dar acest lucru nu se aplică şi în cazul demonizaţilor. Dacă au cătuşe 
la mâini, chiar dacă sunt imobilizaţi, ei ar fi în stare să rupă cătuşele. Sfântul Luca ne 
spune în Evanghelia sa că demonizatul din Gadara era legat în lanţuri şi în obezi, (...) 

29 



sfărâmând legăturile, era mânat de demon, în pustie. Era complet imobilizat, dar, în 
ciuda acestui fapt, el rupea lanţurile! 

Nu omul a fost acela care a rupt lanţurile, ci diavolul care sălăşluia în om. 
Aceasta demonstrează foarte clar faptul că diavolul are puteri supraumane. Astfel că 
el poate lucra semne şi minuni. Dacă ar vrea, el ar putea: 

• Să aducă un uragan pentru a distruge case şi a dezrădăcina copaci. 

• Să stârnească o furtună în stare să scufunde toate vasele din zonă. 

• Să înece oamenii şi animalele. 

• Să producă un cutremur în stare să dărâme sate şi oraşe. 

Dar nu o face. De ce? Oare nu i-ar place să vadă totul răsturnat? Cu siguranţă că 
da, dacă ar putea. Este împiedicat de face acest lucru de Dumnezeu. Dacă Dumnezeu 
n-ar ţine sub control furia drăcească, i-am vedea pe draci jucându-se cu pământul ca 
şi cu o minge. 



Cum se luptă cu noi? 

Urătorul de oameni diavol nu se luptă cu arme văzute şi care fac zgomot (pietre, 
bâte etc), ci cu arme silenţioase, nevăzute. UNA dintre acestea sunt GÂNDURILE. El 
ne vâră gânduri rele în minte pentru ca noi să le punem în practică. Dacă gândurile 
rele nu prind rădăcină 15 , el se va lupta cu noi, chipurile, cu gânduri presupus bune, 
pentru a ne înrobi voia. 

Acestea fiind spuse, o oarecare nelinişte trebuie că ne cuprinde, clipă în care 
trebuie să ne întrebăm: 

• Oare prin ceea ce aveţi în minte, se află şi seminţe înţelegătoare sădite de 
diavol? Nu cumva vi se spune cu înşelăciune, că acestea sunt, chipurile, gânduri 
bune? 

• Nu cumva, propria ta filozofie de viaţă şi de moarte (pe care o crezi corectă) este 
în realitate o schemă de gândire provenită de la diavol? 

• Nu cumva chiar gândurile voastre asupra unor teme duhovniceşti, ca creştini 
ortodocşi, sunt, în realitate, gânduri de la diavol? Probabil. 

De un lucru puteţi fi sigur: diavolul nu a făcut o excepţie din VOI. 



15 Gândurile bune prind rădăcină dacă stăm de vorbă sau ne însoţim cu ele; însoţirea cu ele e foarte 
adesea sinonimă cu acceptarea lor, care e una cu înrădăcinarea în minte; cel luminat de Dumnezeu îşi 
dă seama rapid de natura acestor gânduri. Gândurile rele se resping, fie prin înlocuirea lor cu gânduri 
bune - prin oferirea lor lui Dumnezeu, ca „ardere de tot" -, fie prin rugăciune, fie prin lupta directă 
împotriva lor, care însă, după predania Bisericii, este specifică celor sporiţi în războiul duhovnicesc [n. 
tr.]. 

IL2.Demonizare sau boală psihică? 



Obişnuitele simptome 

Cu siguranţă că este cu putinţă ca o persoană bolnavă psihic sau care suferă de 
nervi să manifeste aceleaşi simptome întâlnite la persoană demonizată. 

De exemplu: 

Este cu putinţă ca persoana demonizată să nu voiască să zică „Doamne 
miluieşte" sau să meargă la biserică, să se spovedească sau să se împărtăşească. (Un 
necredincios ar putea de asemenea să refuze aceste lucruri, dar aceasta nu înseamnă 
că necredinciosul este demonizat.) 

Este posibil, conform psihiatrilor, ca cineva care este bolnav psihic, atunci când 
este pus în faţa Sfintei Cruci sau a moaştelor sfinţilor sau când participă la 
Dumnezeiasca Liturghie, să strige: „Mă arde, mă arde", fără a se înţelege că este 
demonizat. Cunoaştem asemenea cazuri. Orice păcate pe care le vor fi săvârşit, afirmă 
în continuare psihiatrii, în combinaţie cu conştiinţa lor slăbită, ar fi suficiente pentru 
a-1 face pe suferind să se simtă ca şi cum el sau ea ar arde, atunci când ar fi puşi faţă 
în faţă cu obiectele sfinţite ale credinţei noastre. 

închipuiţi -vă un caz în care un suferind are nevoie de îngrijirea atentă a unui 
medic specialist, iar noi încercăm să facem ce putem prin exorcism! 

Atunci când asupra unei persoane bolnave psihic se citesc rugăciunile 
exorcizării 16 , acea persoană simte o anumită uşurare de moment, deoarece „ceva" s-a 
făcut pentru a-i uşura boala. Din nefericire, acest lucru poate fi luat ca semn sau 
simptom că suferindul este posedat. 



Diferenţa 

Posedarea este una, iar boala psihică este alta. Ele pot prezenta, la exterior, 
aceleaşi simptome, dar aceste simptome pricinuiesc comportamente fundamental 
diferite. 

Atunci când persoanele demonizate sunt puse în faţa sfintei cruci sau în faţa 
moaştelor unui sfânt, sunt cuprinse de o „criză" sau devin de nerecunoscut. Capul li 
se suceşte, limba le iese afară şi încep să urle. Este reacţia Satanei. Dar oamenii 
bolnavi psihic reacţionează în mod diferit. Nu sunt nici tulburaţi, nici înfăţişarea nu li 
se schimbă. îşi menţin permanent o faţă umană. 

în plus, în timpul „crizelor", posedaţii: 

• Rup lanţuri, scapă din legături etc. 

• Descoperă „secrete". 

Aceste lucruri sunt imposibil de realizat de către cei bolnavi psihic. 



16 Molitfele Sfântului Vasile cel Mare, Slujba Sfântului Maslu [n. tr.]. 

Vrajă sau problemă psihică? 

Vrăjitoria poate produce aceleaşi simptome ca cele pricinuite de unele probleme 
psihice. 

Un soţ care a fost vrăjit nu se poate bucura de relaţii conjugale cu partenera lui, 
şi invers. Acelaşi lucru se poate întâmpla şi cuiva care are o problemă psihologică de 
acest gen. 

Cineva aflat sub puterea unei vrăji îşi poate pierde apetitul, suferind apoi din 
pierderea greutăţii. Acest lucru se întâmplă şi cuiva care are o problemă psihologică. 

Cum putem face diferenţa? 

Dacă cel suferind continuă să rămână membru al Bisericii, având o viaţă liturgică 
conştientă, atunci problema pe care o are nu se datorează vrăjii. Vrăjitoria nu 
afectează creştinii curaţi şi conştienţi de menirea lor. Problema este de ordin 
psihologic şi necesită asistenţa unui medic specialist. 

Dacă persoana se află în afara Bisericii şi trăieşte în păcat, atunci boala se poate 
datora vrăjitoriei, deşi, din nou, nu trebuie să ignorăm aspectul psihologic. Dar un 
diagnostic corect va necesita o cooperare între un preot şi un medic specialist cu frica 
lui Dumnezeu. 

II.3.Stăpănitorul acestei lumi 

Prinţul 17 acestei lumi (Ioan 12, 31) 

Trăim într-o lume păcătoasă. Se comit zilnic o mie şi una de rele (hoţii, spargeri, 
crime), şi nu numai într-un singur loc, ci pe tot pământul. Se întâmplă atât de des 
încât aceste lucruri au devenit ceva obişnuit. 

Toate acestea nu se întâmplă de ieri sau de azi. întotdeauna a fost aşa, de la 
începutul omenirii până în zilele noastre. Cu alte cuvinte, de-a lungul miilor de ani 
care au trecut de la cădere încoace n-a existat nici o perioadă în care dragostea, 
dreptatea, pacea şi bunăvoirea să domine în această lume. Astfel stând lucrurile, s-ar 
părea că prinţul acestei lumi nu este altul decât diavolul. El este stăpânitorul acestei 
lumi! (Cf. Ioan 12, 31; Efes. 6, 12) 

Ei bine, el pare că este, dar nu este. 

Cauza răului 

Să nu uităm că diavolul este cel ce introduce ideile răului în minţile noastre. De 
aici încolo, noi, în mod individual, suntem cei care le punem în aplicare. Pentru a fi 
mai clar: diavolul îţi pune în gând (îţi şopteşte) să furi. Dar tu eşti acela care 
plănuieşte unde, când, cum şi ce ai de gând să furi. Poţi plănui un lucru astăzi, mâine 
altul, iar în altă zi cu totul altceva. Mai mult, se poate să fi gândit în amănunt 
planurile şi să fi început deja hoţia, dar, cu toate acestea, pe cale să te fi gândit la 
altceva, iar în cele din urmă să anulezi toată operaţiunea. Mergi acasă, faci planuri 
noi. Acum, ce-ar fi dacă ai porni din nou, dar acum ai fura de-adevăratelea? Cine te-a 
făcut să furi, diavolul sau tu însuţi? Oare el ţi-a întocmit planurile, cel care ţi-a întins 
mâinile să iei ceva ce nu-ţi aparţine? Sau tu ai fost acela? 

Tu conduceai jocul. Tu ai furat, nu diavolul. 

La fel se întâmplă şi în orice altă acţiune în care te angajezi, precum şi în orice 
lucru rău pe care-1 faci. Tu-1 faci. La fel se aplică şi prietenului tău, cunoştinţelor tale 
şi oamenilor de care n-ai auzit niciodată. Cu alte cuvinte, nu diavolul este cel ce face 
rău, ci tu, prin slăbiciunea ta. Dacă diavolul l-ar fi făcut, tu ai fi nevinovat şi atunci 
desigur că n-ai mai fi pedepsit. Indiferent ce crime ai comis, te vei duce în Rai. Şi 
numai diavolul se va duce în iad. 



„Atotputernicul" diavol 

Am văzut cum diavolul îi chinuie pe cei demonizaţi. Dar mai este un lucru asupra 
căruia nu am insistat, şi anume faptul că el nu-şi chinuie victimele zi şi noapte, ci 
numai la anumite intervale. în cele mai multe cazuri el le lasă în pace şi nu le 
deranjează. De ce? De unde atâta milă, atâta compătimire? 



17 Conducător, domn, stăpânitor [n. tr.]. 

33 



Nu o face din milă, nici din compasiune, ci din slăbiciune. Cu alte cuvinte, el nu- 
şi chinuie victima ori de câte ori are chef, ci numai atunci când îi îngăduie Dumnezeu. 
Fără îngăduinţa lui Dumnezeu, diavolul nu poate necăji pe nimeni. înainte să-1 
chinuie pe Dreptul Iov, el a trebuit să ceară îngăduinţă de la Domnul (cf. Iov. 2, 2). 

Nu le poate tulbura nici pe dobitoacele necuvântătoare fără a cere îngăduinţă de 
la Domnul! Amintiţi-vă de momentul când dracii au cerut voie Domnului să intre în 
porcii gadarenilor. Şi, odată ce au intrat, porcii nu numai că au luat-o la fugă, ci au 
alergat către stânci, aruncându-se în mare de pe un ţărm înalt (cf. Marcu 5, 13). Iată 
nebunia! 

Diavolul n-are nici o socoteală de încheiat cu porcii, dar cu oamenii are, în special 
cu creştinii, fiindcă ei cred în Hristos, Care este vrăjmaşul lui. Dacă diavolul i-a 
nimicit pe porci atât de repede, imaginaţi-vă cât de mult ar vrea să-i nimicească pe 
oameni. Şi-ar dori cu tot dinadinsul să intre în fiecare dintre noi, să ne facă să 
alergăm către stânci, să sărim în mare şi să ne găsim pierzarea, astfel încât să nu mai 
rămână nimeni pe pământ, şi în special nici un creştin, care să se închine vrăjmaşului 
său Hristos. 

Dar, cu toate acestea, ÎN TOATE TIMPURILE oamenii - între care şi creştini - au 
supravieţuit. Astfel că Domnul a toate restrânge libertatea diavolului. în acest caz, 
cine este în realitate prinţul acestei lumi? 



Dumnezeu este bun 

Deoarece Dumnezeu ţine sub control „atotputernicia" diavolului, înseamnă că El 
însuşi este atotputernic şi că, astfel, este mai puternic decât diavolul. De aceea: 

El este capabil în orice moment să facă lucruri extraordinare. El poate face să se 
înfricoşeze tot pământul timp de mai multe ore cu numai o privire, iar tot pământul să 
se plece în faţa Lui ca Domnului şi Dumnezeu. El îl poate împiedica pe hoţul aflat pe 
cale să fure. Acelaşi lucru se poate întâmpla şi cu criminalul ş.a.m.d, astfel încât răul 
să dispară de pe pământ o dată pentru totdeauna. El ar putea face pământul un 
adevărat paradis. 

Dar Dumnezeu nu face aceasta. El poate, dar nu vrea - în timp ce diavolul vrea, 
dar nu poate! Nu vrea, pentru că este un Dumnezeu bun. El vrea să facem bine în 
mod liber, nu ca o constrângere impusă. El lasă totul în seama noastră. 

II.4.0 invitaţie către diavolul 



Atunci când vreţi să invitaţi o cunoştinţă de-a voastră la o nuntă, la un botez sau 
la altceva, îi trimiteţi o invitaţie. Invitaţia e un mod de a arăta că doriţi ca acea 
persoană să fie prezentă. 

Invitaţiile mai sunt trimise şi de diavol. 

Jocuri, farmece şi bijuterii 

„Obiecte fermecate cu noroc" 

Există „specialişti" care confecţionează sau fac rost de asemenea obiecte, rostind 
asupra lor invocaţii către diavol. Oamenii creduli poartă astfel de obiecte şi, ignoranţi 
cum sunt, îl invită pe diavol în sufletele lor. 

în aceeaşi categorie de obiecte se înscriu şi oasele de lilieci, potcoavele de cai, 
pentagrama şi altele. 

Jocurile 

Având o experienţă bogată în spate, Doreen Irvine, fosta regină a magiei negre, 
afirmă că există jocuri, precum cel cu planşeta de spiritism, care sunt foarte 
periculoase pentru copii. Sean Seller, fost satanist, vorbeşte şi el din experienţă, 
zicând că există lucruri precum bijuteriile sau jocurile care, din nefericire, sunt adesea 
considerate inofensive. Această remarcă merită luată în seamă. Iată doi oameni care 
iniţial lucrau pentru Satana şi care ne spun din experienţă că nu toate jocurile sunt 
ceea ce par a fi. 

Acum câţiva ani, un atenian a vizitat India. La întoarcere, el i-a adus unui 
prieten, ca suvenir, un joc specific băştinaşilor de acolo. într-o zi, pe când acest 
prieten se uita cu curiozitate la el, acesta a făcut un zgomot ciudat şi, deodată, Satana 
însuşi i-a apărut înainte! 



Bijuteriile 

Sean Seller ne spune că în spatele fiecărui idol cinstit în India se află câte un 
diavol ascuns. 

Ce este crucea? Este ceva neînsufleţit (lemn, metal etc.) de o formă anume. Dar 
această formă este ceea ce-1 respinge pe diavol. Tot astfel, şi idolul este un obiect 
neînsufleţit de o formă anume. Şi la fel cum forma crucii îl respinge pe diavol, forma 
idolului îl atrage. în acelaşi fel, bijuteriile în formă de idoli îl atrag şi ele pe diavol. 

Există femei pline de mândrie deşartă care, pentru a crea un „efect", îşi decorează 
casele cu tot felul de obiecte de provenienţă necunoscută. Cum pot fi sigure că prin 
aceste obiecte banale nu-1 invită pe diavol în casele lor? 

Sfântul Ioan Gură de Aur este foarte clar în această privinţă: „... dar dacă-ţi vei 
împodobi casa altfel (într-un mod necreştin), chemi pe diavol şi ceata lui". 18 



Meditaţia 

Chiar şi meditaţia practicată de maeştrii guru şi adepţii mişcării New Age este o 
invitaţie către diavol. Prin „rugăciune" şi concentrare, ei comunică cu el. De pildă, în 
toamna lui 1989, o tânără fată mi-a relatat următoarele. 

Ea fusese înşelată de un grup de tineri, adepţi ai unui maestru guru. în timp ce 
stăteau cu picioarele încrucişate şi cu mâinile deschise, în poziţie de meditaţie, ea 
dădea un test. Avea cu ea un Nou Testament şi spunea rugăciunea Tatăl nostru, în 
tăcere şi în duh de pocăinţă şi zdrobire. Urmarea a fost că nimeni din acel grup n-a 
mai putut să se concentreze sau să mediteze! Liderul grupul a simţit că ceva nu e în 
regulă, n-a mai putut suporta şi a renunţat la ea. 

Noul Testament, Cuvântul lui Dumnezeu, alături de rugăciunea Domnească 
(Tatăl nostru), a rupt invitaţia pe care aceştia o trimiteau diavolului prin meditaţia lor. 



Blasfemia 

Sfântul Ioan Gură de Aur învaţă şi el că blasfemia este o altă formă de a-1 invita 
pe diavol: „Limbajul vulgar de asemenea întunecă mintea şi-i invită pe demoni". 19 
Cântecele cu versuri dubioase şi anumite genuri de muzică sunt şi ele invitaţii 
adresate diavolului. 

Dacă-i spui cuiva să se ducă d... , aceasta este o invitaţie către diavol. 

Un locuitor al satului Ahaia, Grecia, mi-a relatat următoarele. 

Fiica lui căsătorită, care trăia în apropiere de oraşul Patras, şi-a pierdut minţile şi 
i-a spus fiului ei să se ducă la dracu. Satan le-a apărut imediat în casă. De la mijloc în 
jos, el avea trup de om, iar de la mijloc în sus trupul unui ţap complet negru, cu 
coarne! Iar gura îi era deschisă. 

Un alt martor ocular mi-a relatat că, în satul lui, un părinte a devenit foarte 
nervos şi i-a spus copilului său: „Să te ia dracul!". Şi, deodată, în faţa lor a apărut un 
diavol. „M-aţi chemat şi am venit", i-a el spus tatălui. 



.Curiozitatea" 



Studierea cărţilor magice 



în vremea Sfântului Dionisie din Olimp 20 , trăia în Verria un creştin foarte învăţat, 
într-o zi i-a căzut în mână o carte despre magie. Din pură curiozitate, a început să 
citească invocaţii către diavol. Urmarea a fost că, în acea noapte, a văzut în vis un 
demon uriaş. 

- „Am venit pentru că m-ai chemat - zise demonul. Haide acum. închină-te în faţa 
mea, dacă vrei să-ţi slujesc." 

- „Mă închin numai Domnului meu şi numai pe El îl slăvesc", a răspuns înfricoşat 
creştinul. 



îs Omilia 83 la Matei. 

19 Omilia 32, 33 la Ioan. 

20 Sfântul Cuvios Dionisie din Slatina [Tesalia], prăznuit la 24 ianuarie, nevoitor în Olimp [n. tr]. 

- „Dacă nu vrei să mi te închini, de ce m-ai chemat?", a întrebat cu furie demonul, 
care începuse să-şi bată fără milă victima. 

Creştinul s-a sculat cu o transpiraţie rece. A simţit pe faţă o durere de 
nesuportat. A început să strige şi să urle de durere. Starea lui se înrăutăţise. Faţa lui 
se umflase şi se schimonosise, încât ochii de abia se mai vedeau. în final, a fost 
vindecat cu rugăciunile Sfântului Dionisie din Olimp. 21 



Experiment 

Recent (1988, august), într-o suburbie a oraşului Patras din Grecia, s-au 
întâmplat următoarele: 

O elevă de liceu a auzit că este posibil să-1 aducă pe diavol în casa ei prin simpla 
aprindere a unei lumânări, prin legarea Sfintei Scripturi cu o frânghie şi prin ţinerea 
lor cu susul în jos, rostind apoi nişte „rugăciuni". Dacă Scriptura începea să se legene 
înainte şi înapoi, acela ar fi fost un semn că Satana era pe cale. Tânăra de 16 ani a 
urmat întocmai „ritualul" prescris. într-adevăr, Scriptura ce stătea atârnată a început 
să se legene, din masă a început să curgă sânge şi, deodată, diavolul şi-a făcut 
apariţia. 



Magia 

Orice fel de magie, oricât de „nevinovată" şi nevătămătoare" ar părea (vrăjile etc), 
aceasta nu este altceva decât o chemare a Satanei. Din cartea Minunile Doamnei 
noastre Eikosifinissa am aflat că o femeie din Atena, o oarecare d-nă Xanthaki, avea 
probleme cu soţul ei. Acesta o înşela. Pentru a da o soluţie problemei, ea a făcut o 
vizită unei „femei cumsecade" care era medium. Aceasta din urmă i-a citit formule 
magice şi i-a dat nouă boabe de năut ca să-şi pună în casă, astfel încât soţul ei să-şi 
vină în fire. (Cât infantilism!) Femeia a făcut cum i s-a spus. Dar de atunci încolo, în 
fiecare seară, ea avea coşmaruri. Visa pe un sălbatic cu trăsături hidoase (diavolul), 
care-i tot spunea: „O să te ucid". în cele din urmă s-a vindecat prin mijlocirea Maicii 
Domnului. 



21 Este descris aici numai un mod prin care diavolul poate veni la om. în Ortodoxie, nici măcar numele 
lui nu se recomandă a se rosti. A-i rosti numele înseamnă a-1 băga cumva în seamă, pe el, cel ce se 
chinuie în singurătatea încremenirii în rău. în Ortodoxie în general şi în evlavia populară în special s-au 
folosit diferite eufemisme pentru a evita rostirea numelui care poate foarte uşor degenera într-o 
invocaţie. Pentru a-1 chema în sufletul nostru, nu este nevoie de invitaţii speciale. Toţi cei care drăcuie 
sau folosesc numele vrăjmaşului în glumă, cu răutate faţă de cineva sau în alte scopuri, altele decât 
cele legate de apropierea de Dumnezeu şi cunoaşterea Lui, se trezesc, fie că simt sau nu acest lucru, cu 
vrăjmaşul „pe cap", făcându-se robi ai săi, aşa cum a arătat pilda de faţă. Pe scurt, hotărârea de face 
rău, sau înclinaţia spre păcat, este totuna cu chemarea vrăjmaşului în ajutor; nimeni nu poate face rău 
fără ajutorul acestuia [n. tr.]. 

IL5.Arme împotriva diavolului 



Postul şi rugăciunea 



Domnul a zis: Acest neam de draci nu iese decât numai cu mgăciune şi cu post 
(Matei 17, 21). Postul priveşte trupul, rugăciunea - sufletul. Astfel că avem un trup şi 
un suflet, o întreagă persoană pornită împotriva diavolului. 



Postul 

Puterea diavolului stă în pântece. Cu alte cuvinte, atunci când oamenii beau şi 
mănâncă fără măsură, acest lucru devine o armă în mâinile diavolului, care se 
întoarce împotriva lor. Astfel, postul îl dezarmează pe diavol. Aceasta o mărturiseşte şi 
imnograful, care scrie: „Căci nici nebuneştile năvăliri ale dracilor nu îndrăznesc să se 
apropie de cei ce postesc" {Triod, Vecernia din Lunea Săptămânii Lăsatului de Sec de 
Brânză). 22 în vieţile sfinţilor putem găsi multe întâmplări în care diavolul este pus pe 
fugă cu arma postului. 



Rugăciunea 

Hai să ne aducem aminte de duhul rău care a intrat în panică la auzul numelui 
lui Iisus. Mediumul, deşi se afla în „transă", s-a prăbuşit de pe scaun, iar apoi şi-a 
pierdut cunoştinţa. 

Este cunoscut faptul că, de regulă, demonizaţii nu pot rosti numele „Hristos". 
Atunci când vorbesc despre Domnul, zic doar „El" sau „Acela", dar nu „Hristos". 

Cereţi unui demonizat să rostească cuvântul „Hristos" şi veţi vedea că va refuza 
cu siguranţă. 

Numele Domnului are mare putere prin rugăciunea „Doamne Iisuse Hristoase...". 
El îi înfricoşează şi îi cutremură pe draci. 



Luând agheasmă... 

Apa care a fost binecuvântată de un preot prin rugăciuni speciale este un 
receptacul al dumnezeiescului har şi, ca atare, este foc care îi arde pe draci. 

în 1926, un demonizat a vizitat Sfânta Mănăstire Dionisiu din Sfântul Munte. 
Părintele Visarion, un monah de la mănăstire, i-a dat un pahar cu apă, în care a 
turnat în taină nişte agheasmă. 

- „Ia de bea puţin, ca să-ţi potoleşti setea", i-a zis acesta. 
Demonizatul a luat paharul şi nici n-a apucat să-1 pună la gură, că a urlat: 

- „M-ai ars, monahule!" 



22 Referinţă neidentificată ca atare în Triodul românesc [n. tr.]. 

După care a scuipat apa din gură. 23 

Un locuitor din provincia Ahaia, din Grecia, mi-a zis că, odată, a stropit un 
demonizat cu agheasmă. Acesta a început imediat să ţipe: „M-ai ars! M-ai ars!". 



Ce a văzut un ocultist tibetan 

în 1970, un ocultist din Tibet a vizitat Atena. Pe când mergea pe stradă, a văzut, 
prin iconomie dumnezeiască, diavoli care se ataşau de oameni. Un diavol era pe gât, 
altul la urechi, altul la nas, altul la gură şi aşa mai departe. Dar ocultistul a mai văzut 
ceva care 1-a pus pe gânduri, şi anume faptul că diavolii nu se puteau apropia de 
preoţi. Se purtau prin preajma acestora, îi încercuiau pentru a găsi o „deschizătură", 
dar nu era cu putinţă. 

- „Cine sunt aceşti oameni cu bărbi şi veşminte negre?", a întrebat ocultistul un 
trecător. 

- „Sunt preoţi ai Bisericii noastre - a explicat celălalt. Şi dacă vrei să vezi mai 
mulţi, şi încă mai ceva decât aceştia, du-te la Sfântul Munte." 

S-a dus la Sfântul Munte, unde monahii l-au îndrumat către Părinte Paisie (f 
1994). Ca urmare, ocultistul şi-a dat seama de unele lucruri. S-a pocăit. S-a botezat. 
A devenit creştin şi a luat numele de Teodor. 

De ce nu puteau diavolii să se apropie de preoţi? Pentru că aparţineau preoţiei lui 
Hristos. Şi, prin această slujire, ei săvârşesc tainele, care, aşa cum vom vedea, îi fac 
pe draci să se cutremure. 

„De trei lucruri mă tem" 

Părinţii noştri s-au luptat cu diavolul cot la cot. Adesea ei vorbeau cu el şi-i aflau 
tainele. într-una din aceste discuţii, diavolul a fost silit să-i mărturisească unui ascet: 
„De trei lucruri mă tem. Primul, de ceea ce creştinii îşi atârnă de gât (Crucea). Al 
doilea, de baia pe care o fac în biserică (spovedania), şi al treilea, ceea ce mănâncă şi 
beau în biserică (Sfânta împărtăşanie)". Şi acum luaţi aminte la aceasta: atât de tare 
se temeau de aceste trei lucruri încât nici nu voia să le pomenească direct. Iar diavolul 
a adăugat ascetului: „Mai presus de toate mă tem de ceea ce creştinii mănâncă şi 
beau în biserică, bineînţeles, cu condiţia să o facă cu cuget curat". 

Atunci când ne împărtăşim, diavolii ne privesc ca pe nişte lei care varsă foc pe 
nări, zice Sfântul Ioan Gură de Aur. 24 „Ca leii care suflă foc, aşa ne despărţim de 
[duhovniceasca] masă, devenind înfricoşători pentru diavoli." 

Un mesaj 

„De trei lucruri mă tem", zice diavolul. Cu toate acestea, să nu uităm că toate 
aceste lucruri sunt pietre de temelie ale Creştinismului. Este ca şi cum diavolul ar 
spune că din toate credinţele (Budism, Islam etc.) el se teme numai de Creştinism, 
căci numai creştinii au armele potrivite pentru a lupta împotriva lui 25 . 

Aceasta înseamnă că numai Creştinismul îl poate lega pe diavol de mâni şi de 
picioare. în celelalte religii el are mână liberă de lucru şi metode diferite. Că toţi 



23 Cf. Arhim. Ioanichie, Bătrâni Athoniţi [în greacă], p. 164. 

24 Omilia 46, 3 la Ioan. 

25 Tradiţia Bisericii nu o dată a afirmat că în spatele credinţelor şi ideilor necreştine se află diavolul, 
căruia i se pleacă adepţii acestora. Acest lucru atât de evident este trecut cu vederea de foarte mulţi 
creştini de astăzi [n. tr.]. 

dumnezeii oamenilor sunt draci 16 ; iar Domnul cerurile a făcut (Ps. 95, 5). Şi încă: Au 
jertfit diavolilor şi nu lui Dumnezeu (Deut. 32, 17). 



26 Cf. Biblia de la 1914: în Septuaginta: daimo,nia. în traducerea Bibliei sinodale, este redat prin idoli, 
termen care corespunde altui cuvânt grecesc ei;dwla. (chip, imagine, idol etc), destul de diferit, dar 
strâns legat de acesta [n. tr.]. 

II. 6. Exorcismul 

O altă armă foarte importantă împotriva diavolului este exorcismul. 

La Botez 

Conform Sfinţilor Părinţi, diavolul sălăşluieşte în centrul sufletului omului 
nebotezat. 27 Prin exorcism, el este izgonit din inimă, iar omul este eliberat. 28 
„Depărtează-te de la el/ea, duh rău, necurat care te ascunzi în inimă." 29 Vedem că 
exorcismul este pentru diavol o experienţă teribilă. El este silit să se depărteze de 
victimă. Că-i place sau nu, se depărtează. 

Deoarece rugăciunile de exorcizare de la Botez au ca scop mântuirea noastră, 
Sfântul Simeon al Tesalonicului sfătuieşte ca ele să fie spuse clar şi nu numai o dată. 
Căci altfel e cu putinţă ca diavolul să găsească o altă cale de a-1 necăji pe creştin. 

în Biserica creştină primară, citirea rugăciunilor de exorcizare era o rânduială 
foarte importantă; aceasta se săvârşea separat. 

• Existau preoţi special desemnaţi, care citeau rugăciunile, „exorciştii". 

• Erau citite de mai multe ori: „Topiţi -vă în rugăciunile de exorcizare", îi îndemna 
Sfântul Chirii al Ierusalimului pe cei ce se catehizau în vederea Botezului. 

• Catehumenii îşi acopereau ochii şi feţele, ca să nu-şi distragă atenţia (aşa cum 
se întâmplă şi astăzi la hirotonia unui diacon, care-şi acoperă capul şi faţa cu un 
„prosop"). 

Pentru „blesteme" şi demonizaţi 

Biserica noastră foloseşte rugăciunile de exorcizare ale Sfinţilor Vasile cel Mare şi 
Ioan Gură de Aur. Ele se citesc celor care suferă de demonizare sau blestem. 

Răposatul părinte Porfirie, care cunoştea multe lucruri despre demoni, obişnuia 
să spună despre rugăciunile de exorcizare următoarele: 

• Nu trebuie citite decât dacă există un motiv serios şi întemeiat. 

• Trebuie citite în şoaptă (fără ca cei de faţă să audă). 

• Cei auto-proclamaţi exorcişti şi cei care citesc în public cu voce tare rugăciunile 
de exorcizare trebuie aspru mustraţi. 

• Când rugăciunile de exorcizare nu se citesc la momentul potrivit, atunci 
diavolul atacă victima, preotul şi pe cei prezenţi. 



27 Mai exact, în cazul Botezului e vorba de un exorcism comun, mai bine zis o lepădare, în care pruncul 
se leapădă prin gura naşului de Satana, acesta fiind izgonit de preot prin puterea Duhului Sfânt. Ce se 
întâmplă mai departe ştie fiecare. Cei care cred că Botezul alungă toate problemele o dată pentru 
totdeauna trebuie să ştie că pierderea harului de la Botez prin păcat deschide din nou Satanei poarta 
către suflet, fapt care necesită un nou Botez - Spovedania! [n. tr.]. 

28 Mai exact: mântuit, ca unul ce-L primeşte pe Hristos prin Euharistie şi pe Sfântul Duh prin 
Mirungere [n. tr.]. 

29 Rugăciunea a IlI-a. 

Satana înfuriat 

Atunci când rugăciunile de exorcizare sunt citite asupra cuiva care încă nu este 
botezat, Satana se înfurie. Ceva asemănător se întâmplă şi atunci când sunt citite 
cuiva care este demonizat. Diavolul, care este „bombardat" de rugăciuni, este provocat 
să se depărteze de victimă. Lui i se cere să facă ceva neplăcut. De aceea, el devine 
foarte nervos. 

Victima 

Furiosul diavol îşi epuizează victima! O chinuie îngrozitor. O schimonoseşte şi o 
face să se zbată în convulsii. 

Preotul exorcist 

în decembrie 1966, o doamnă s-a dus la o biserică din Patras, unde i-a cerut 
preotului (care ulterior a povestit întâmplarea) să-i citească molitfele Sfântului Vasile 
cel Mare. Preotul s-a arătat dispus şi a făcut aşa cum i s-a cerut. 

Pe când preotul se întorcea acasă, în jurul său au început să cadă pietre. S-a 
uitat înapoi, dar n-a văzut pe nimeni. Apoi, la miezul nopţii, s-a întâmplat ceva teribil, 
întreaga casă a început să se cutremure. Farfuriile şi paharele din chiuveta din 
bucătărie au început să fie azvârlite de perete şi sparte. Dulapurile din casă s-au 
prăbuşit la pământ. Preotul şi-a pus imediat epitrahilul, a citit rugăciunile începătoare 
(Sfinte Dumnezeule...), iar lucrarea celui rău s-a oprit. 

Este limpede. Demonii s-au înfuriat din pricina molitfelor şi au atacat „vinovatul". 



Privitorii 

în vremea Sfântului Ioan Gură de Aur, cei demonizaţi erau aduşi la 
Dumnezeiasca Liturghie. Unii creştini vorbeau între ei, nefiind atenţi la Liturghie. 
Sfântul Ioan, care cunoştea foarte bine vicleniile diavolilor, se adresa turmei sale 
astfel: „Nu vă temeţi, acum că faceţi acest zgomot, că unul din aceşti draci s-ar putea 
năpusti asupra voastră, găsindu-vă sufletul pustiu, ca o casă fără uşă, şi că ar putea 
intra în voi? Chiar dacă nu vă pasă de fraţii voştri demonizaţi, fie-vă milă de voi. 
închideţi uşa sufletului împotriva oricărui demon rău". 30 

Prin urmare, atunci când participaţi la un exorcism fără atenţia cuvenită, v-aţi 
putea demoniza chiar şi voi înşivă! 



Smerenia 

învăţăm din experienţa Sfinţilor Părinţi că ceea ce-i scoate pe draci afară din 
oameni este smerenia. 

Era un tată a cărui fată era demonizată. 31 El a dus-o la un pustnic pentru a-i 
reda sănătatea sufletească. De îndată ce fata 1-a văzut pe pustnic, a început să-i dea 
acestuia palme peste faţă. El nu numai că nu a reacţionat în vreun fel, ci, după 
porunca Domnului, şi-a întors şi celălalt obraz. Această atitudine a sa (smerenia) a 



30 Despre Dumnezeu Cel necuprins, Cuvântul 4. 

31 Everghetinosul, voi. I, p. 660. 

fost o lovitură în demon. A început deodată să strige: „Sunt scos afară din porunca 
Domnului". Fata demonizată s-a făcut bine. După aceasta, bătrânii au dat slavă lui 
Dumnezeu zicând: „Nimic nu nimiceşte mai mult mândria diavolului ca smerenia". 32 

Un demonizat a venit la un bătrân pentru a se vindeca. 33 Dar, fiindcă bătrânul s- 
a văzut pe sine nevrednic, a refuzat. Totuşi, la stăruinţele rudelor celui bolnav, el s-a 
înduplecat: 

- „Ieşi afară din făptura lui Dumnezeu", i-a zis el demonului. 

- „Ies - zice demonul -, dar spune-mi, cine sunt oile şi cine caprele?" 

- „Eu sunt dintre capre - zise bătrânul cu zdrobire. Cât despre oi, Dumnezeu este 
Cel ce le cunoaşte." 

- „Smerenia ta mă scoate afară!", s-a tânguit demonizatul, iar apoi s-a vindecat. 

Atunci când au adus un demonizat la Sfântul Antonie cel Mare, acesta, deşi era 
privit ca mare sfânt, s-a considerat nevrednic de a scoate demoni. Astfel că 1-a trimis 
pe demonizat la ucenicul său, Awa Pavel cel Simplu. Pe când ucenicul se străduia să-1 
scoată afară pe demon, acesta s-a depărtat strigând: „Smerenia lui Antonie mă scoate 
afară!". 



32 A reacţiona cu rău la un rău ce ţi se face înseamnă a stârni şi mai mult răul din celălalt şi el pe cel 
din tine. Scopul celuilalt e, aşa-zicând, nebunia, prostia, un scop fără de ţel am spune. Grav este că 
reacţiile de genul acesta au devenit ceva „normal" [n. tr,]. 

33 Everghetinosul, voi. II, p. 672. 

Partea a treia 



Satanism 

Magie „albă" 

O vrăjitoare în banca acuzaţilor 

Magie neagră 

De la magia neagră la Hristos 

Arme împotriva magiei 

Cine este afectat de magie? 

Nn puteţi sluji la doi stăpâni 

III. 1 .Satanismul 



Mărturisirea unui foste sataniste 

Doreen Irvine s-a născut în 1939 într-un cartier sărac din Londra. 34 A fost crescută 
într-un mediu sărac. Când încă nu împlinise nici 15 ani, a fost determinată să se 
prostitueze, apoi să se drogheze, acestea fiind exact calificativele nece-sare pentru a intra 
în satanism. Şi, într-adevăr, răul nu a întârziat să apară. Curând a fost iniţiată. Cum s- 
au întâmplat toate acestea, ne spune chiar ea în cartea De la vrăjitorie la Hristos. 



Primul pas 

Din vremea când încă era tânără, Doreen frecventa un club de streap-tease. Două 
fete ciudate erau cliente regulate. Acestea au abordat-o. S-a dovedit că erau sataniste. 
Doreen şi-a exprimat dorinţa să afle mai multe despre satanism, astfel că cele trei fete 
s-au hotărât să viziteze un templu. întâlnirea a fost fixată pentru a doua zi în zori, la 
ora şase, undeva lângă club. O maşină neagră a venit şi a luat-o pe Doreen. Şoferul i-a 
spus că va trebui să o lege la ochi, deoarece nimeni nu avea voie să ştie unde se află 
templul satanist. A fost de acord. După vreo jumătate de oră au sosit la destinaţie. Au 
urcat nişte scări, după care i-au descoperit ochii. 

Se găsea în faţa unui templu satanist de mari proporţii. Deja se adunaseră cinci 
sute de oameni. în faţă se afla un postament ce susţinea o pânză neagră decorată cu 
şerpi, dragoni şi flăcări. Pe postament se afla liderul sataniştilor, îmbrăcat într-un 
costum special şi cu o glugă pe cap. în jurul lui se aflau treisprezece preotese, dispuse 
în semicerc, îmbrăcate în negru şi cântând. 

Liderul a coborât de pe postament. Preotesele i-au luat gluga neagră de pe cap. 
Toţi, împreună cu ceilalţi 500, au căzut la pământ şi s-au închinat în faţa şefului lor. 
întreaga „comunitate" a cântat „imnuri" întru lauda lui. Preotesele i-au înmânat vasele 
şi emblema sataniştilor - cuţitul, pe care 1-a sărutat şi 1-a consacrat lui Satan. 

Au stins luminile şi au aprins lumânările. Au adus un cocoşel, pe care l-au ucis 
prin frângerea gâtului. Apoi au stropit templul cu sângele lui. Au cântat „imnuri" şi au 
rostit „rugăciuni." în final, au oferit cocoşelul ca jertfă „dumnezeului" lor, adică lui 
Satan. 

Doreen a subliniat că toate ritualurile lor au îngrozit-o teribil. Şi totul s-a făcut în 
numele lui Satan. întreaga ceremonie a durat aproape două ore. 



Hotărârea fatală 

Liderul a fost informat că, printre cei 500 de oameni din templu, era şi o tânără 
care se afla acolo pentru prima dată şi care venise cel puţin din curiozitate. De îndată 
ce ceremonia a luat sfârşit, el s-a grăbit să o întâmpine. Au încins o discuţie; el se 
arăta fermecător şi măgulitor. I-a spus fetei că acolo nu există nici tânăr, nici bătrân, 
căci toţi sunt egali. 



34 Cf. Doreen Irvine, De la vrăjitorie la Hristos, Concordia, Londra, 1973. 

Doreen a înghiţit momeala. Era agăţată. A consimţit la ceea ce i se propunea şi a 
devenit satanistă. Dar înainte să devină o iniţiată, trebuia să primească instrucţie. 
Trebuia să înveţe şi să aplice anumite lucruri: 

• Sunt îngăduite minciuna, înşelarea, blasfemia, depravarea şi chiar crima. 

• Liderul este reprezentantul lui Lucifer. Lui trebuie să i se acorde supunere 
totală şi respect. 

• Orice idee care i-ar trece cuiva prin cap şi orice eveniment care se întâmplă 
trebuie raportat în detaliu liderului, la templu. 

• Rugăciunile către Lucifer trebuie făcute zilnic. 

• Participarea la templu trebuie să fie periodică. Se cere punctualitate. Cel care 
soseşte mai târziu este biciuit de lider şi de toată comunitatea. 

• Participarea la adunările creştine este interzisă. 

• Studierea Scripturii este interzisă. 

• Scripturile trebuie batjocorite şi arse în templul sataniştilor. 



Iniţierea 

Pentru tânăra Doreen a venit momentul să devină membru oficial al sataniştilor 
şi copil al lui Lucifer. 

„Taina" a avut loc noaptea, într-un spaţios templu satanist din Anglia. Au fost 
prezenţi aproape 800 de satanişti, care veniseră din toată ţara pentru a fi prezenţi la 
marele eveniment. Doreen Irvine purta o pelerină neagră, lungă până jos, în cinstea 
Satanei. 

Ea descrie cum liderul şedea pe tron. La un moment dat, s-a sculat de pe scaun 
şi şi-a ridicat mâinile. Deodată, toţi cei 800 de oameni, incluzând-o şi pe Doreen, şi-au 
plecat capetele şi s-au închinat înaintea lui. Atunci, doi „preoţi" au adus un cocoşel 
alb. I-au sucit gâtul, iar sângele a curs într-un vas de argint. 

Liderul s-a apropiat de ea cu un cuţit şi i-a făcut o mică tăietură pe braţul stâng. 
Sângele ei a curs şi el în vasul de argint, unde s-a amestecat cu cel al cocoşelului. 
Doreen a băut puţin din amestec şi i-a jurat credinţă lui Satana. Apoi şi-a muiat 
degetul în sânge şi a făcut o semnătură pe pergament. Acum îşi vânduse sufletul lui 
Satana şi devenise o adeptă a lui Lucifer. 

Privitorii erau încântaţi că acum Satana are încă un copil. Dar aceasta n-a fost 
tot; aceştia au manifestat şi alte semne ciudate de nebunie. în acea seară au fost 
săvârşite o mulţime de acte dezgustătoare, de nespus în cuvinte. 



„Tatăl" ei 

Lucifer era acum dumnezeul ei, domnul şi tatăl ei. Ea îi auzea vocea. îl vedea 
înaintea ei. Adesea apărea în persoană în templul său. Toată lumea era sigură că 
acesta era Satana. îl auzeau spunând: 

- „Eu sunt Lucifer, stăpânul vostru. Copiii mei, eu vorbesc. Ascultaţi-mă: 

• Faceţi cât de mult rău puteţi. 

• Săturaţi-vă cu plăceri şi căutaţi să vă împliniţi fiecare dorinţă. 

• Mă simt foarte satisfăcut atunci când faceţi aşa. 

• Nu vă temeţi niciodată. 

• Voi fi întotdeauna acolo, ca să vă protejez." 35 



35 Doreen Irvine, ibid. 

III. 2. Magia „albă 1 



I se spune „albă" deoarece se crede că face numai bine. Este o eroare grosolană. 
Cum este cu putinţă ca cel ucigaş, adică ucigaşul diavol, să facă vreodată ceva bun? 36 



Cum lucrează magia 

Materialele 

Preoţii lui Hristos, prin preoţia cu care sunt învestiţi, binecuvântează apa şi o 
sfinţesc. Atunci când noi bem această apă, noi bem binecuvântare, şi anume harul lui 
Dumnezeu care sălăşluieşte în apă, adică în materie. Cu alte cuvinte, harul lui 
Dumnezeu, binecuvântarea Lui, este transmisă prin materie. 

Ceva asemănător se întâmplă şi din partea diavolului. „Preoţii" lui (magicienii) 
„binecuvântează" materia atunci când fac „magie". Energia satanică este transmisă 
astfel oamenilor. 

Materiale folosite pentru magie: 

• Cuie, ace, săpun, ouă, ulei şi figurine. 

• Oase de şarpe sau de liliac. 

• Unghii de animal sau de om. 

• Pământ din morminte sau cranii. 

• Sânge de om sau de animal. 

•Accesorii igienice feminine folosite (murdare). 

• Sfânta împărtăşanie. 



Ritualul 

Răposatul Arhimandrit Haralambie Vasilopoulos, în cartea sa Există magie?, 
prezintă o mărturie cutremurătoare a unui om care a participat la un ritual săvârşit 
de o vrăjitoare, văzând cu ochii săi ce s-a întâmplat. El zice: „N-am crezut-o pe 
vrăjitoare, aşa că m-am hotărât să merg cu ea. M-am dus cu ea la miez de noapte într- 
un loc pustiu. «Stai aici», mi-a zis, iar eu am făcut întocmai. Ea s-a dus ceva mai 
încolo. S-a oprit. S-a dezbrăcat. A făcut nişte gesturi. Chema pe draci. Am auzit nişte 
chiote ciudate care creşteau permanent în intensitate. Am văzut apoi pisici şi câini 
negri ca smoala care se apropiau de ea de peste tot. M-am înfricoşat. Veniseră dracii". 



Efectul magiei 

Asupra naturii 

36 Cf. Ioan 8, 44. 

Profesorul universitar american Richard Kieckhefer ne spune 37 că în Evul Mediu 
existau vrăjitori care, prin invocaţiile lor, puteau pricinui geruri şi inundaţii care 
distrugeau copacii şi culturile. în Suedia şi în alte ţări învecinate, mulţi vrăjitori erau 
duşi la tribunal deoarece erau acuzaţi de distrugerea recoltelor vecinilor cu inundaţii 
şi alte calamităţi pe care le pricinuiau. 

Fireşte, vrăjitoarele şi vrăjitorii sunt capabili de a face aceleaşi pagube oriunde. 
Iată de ce, în vremurile de demult, înaintaşii noştri mai evlavioşi care trăiau la ţară 
„plantau" o cruce în mijlocul grădinilor şi ogoarelor ca armă împotriva diavolului şi a 
duhurilor ucigaşe. 

Vrăjitoarele pot face rău şi animalelor necuvântătoare. Dracii au înecat porcii în 
mare. 38 Prin invocaţiile lor, şi vrăjitoarele pot face acelaşi lucru; pot ucide animale. 

într-o duminică din anul 1989 săvârşisem o Liturghie în capela Sfântul Elefterie 
din închisoarea Sfântul Ştefan din Patras, Grecia. După slujbă, am încins o discuţie 
cu un pensionar din regiunea Xeromero, în Aetoloacarnania. Discutând noi, el mi-a 
relatat cum a ajuns în închisoare. 

„în satul în care locuiam, aveam oi, capre şi alte animale. Un netrebnic sadea mi- 
a zis: «Mâine dimineaţă, primul lucru pe care-1 vei găsi în cutare loc va fi o oaie de-a ta 
moartă». Şi aşa s-a şi întâmplat. A doua zi, mi-a zis din nou: «Mâine vei găsi în cutare 
loc capra ta moartă». Şi aceasta s-a întâmplat. A treia zi a zis: «îţi vei găsi calul mort». 
Şi aceasta s-a întâmplat. Mi-am zis: «La mijloc e ceva necurat». Ticălosul a făcut vrăji 
asupra animalelor. M-am înfuriat. Mi-am luat carabina şi l-am atacat. Pentru aceasta 
mă aflu aici în închisoare - pentru încercare de omor prin imprudenţă." 



Asupra oamenilor 

• Reuneşte cuplurile 

Era un om care-şi înşela soţia. Pentru a-1 păstra, soţia, în loc să apeleze la 
Dumnezeu, s-a dus la diavol, adică la un vrăjitor, pe care 1-a implorat s-o lege de soţul 
ei. 

Vrăjitorul a făcut o figurină de ceară după figura soţului ei. Apoi a împachetat-o 
într-o plasă şi în aripi de liliac, adresând în acelaşi timp invocaţii către Satana. Iar 
„miracolul" s-a întâmplat. Da, într-adevăr! Şi noi cunoaştem cazuri când oamenii s-au 
„întors" la soţiile lor prin lucrarea ucigaşului diavol! 39 

• Aduce „dragoste." 

Să presupunem că ar exista o femeie care vrea să determine pe cineva să se 
îndrăgostească de ea. Se duce la o vrăjitoare care învârte globul. Conform practicii 
obişnuite, ea îl desenează pe omul respectiv, dezbrăcat, cu sânge de porumbel pe 
pielea unui câine. După care tămâiază ş.a.m.d., săvârşind toate cele necesare pentru 
chemarea Satanei. 40 

O femeie oarecare, care era distrusă emoţional, mi-a relatat recent (1997) un caz 
similar, care i s-a întâmplat ei. Rudele ei împreună cu soţul se înţelegeau foarte bine. 
El o iubea atât de mult încât nu întorcea niciodată capul spre altă femeie. Dar o altă 
femeie a pus ochii pe el. La început a ripostat, luând-o peste picior, dar ea refuza să 



37 în cartea Magia în Evul Mediu, Cambridge University Press, 2000. 

38 Cf. Marcu 5, 13. 

39 Ar fi interesant de aflat ce fel de iubire a fost între acei soţi [n. tr.]. 

40 Cf. Richard Kieckhefer, ibid. 

cedeze. în final, s-a dus la o vrăjitoare. Şi răul n-a întârziat să se facă. Soţul a început 
să se depărteze de soţie. Atunci când se întorcea acasă, vomita! Ori de câte ori se 
întindea în pat cu soţia lui, sărea din nou înapoi. O forţă puternică îl arunca din pat 
către balcon. 

într-o seară, fără de veste, candela de la icoană, care era aprinsă, e explodat în 
mici ciobuleţe. Oglinda din dormitor s-a spart în bucăţele. în final, el şi-a părăsit soţia 
pe care o iubise atât de mult şi s-a mutat la femeia de care râdea şi pe care o 
batjocorea! 

• împiedică... adulterul! 

Roland Villeneuve, un binecunoscut analist al fenomenelor oculte, relatează 
următorul caz: 

Era un soţ (un iniţiat în magie) care se pregătea să plece într-o lungă călătorie. El 
era sigur că, în absenţa lui, soţia îl va înşela. Pentru a se linişti, el i-a cerut diavolului 
s-o păzească pe soţia sa. Zis şi făcut. A plecat. 

Primul lucru pe care soţia lui 1-a făcut a fost să aducă un bărbat în casă. Ea 
primea „vizite" în fiecare seară. Dar ce s-a întâmplat? Nici nu apucase bine să se bage 
în pat, că o forţă nevăzută îl arunca pe bărbat înapoi, despărţindu-1 de ea. De fiecare 
dată când încerca să comită adulter (şi o făcea adesea), se întâmpla aceeaşi figură. în 
final, în ciuda repetatelor încercări, n-a reuşit să-şi înşele soţul. 

Soţul s-a întors din lunga sa călătorie. De îndată ce diavolul 1-a văzut, i-a zis: „Am 
avut grijă de soţia ta. Dar ce a trebuit să îndur..., numai eu ştiu! Am suferit mult. Am 
trecut prin mari greutăţi. Fă-mi, te rog, o favoare. Nu mă mai împovăra din nou cu ea. 
Mai degrabă aş păzi toţi porcii din Saxonia decât pe soţia ta. A făcut tot ce i-a stat în 
putere să mă înfrângă şi să-şi dea frâu liber poftelor". 

• „Vindecă" bolile 

Să zicem că cineva este bolnav. Această persoană este suferindă. Nu mai este 
nădejde de vindecare. în disperarea lor, rudele îl ignoră pe Cel milostiv, pe Domnul 
Răstignit, şi se îndreaptă către urătorul de oameni şi ucigaşul diavol (o vrăjitoare sau 
un vrăjitor), în speranţa de a găsi o vindecare. 

Vrăjitoarea, cu ajutorul unei păpuşi, o figurină sau o fotografie, îşi începe terapia, 
asistentul ei fiind diavolul şi leacurile ei - oasele de la piciorul stâng al unei broaşte, 
sângele unei pupeze sau al unui porumbel, inima unui tipar, pielea unui şarpe, un 
giulgiu sau o piatră albastră. Arhimadritul Meletie, de la Sfânta Mănăstire Grigoriu 
din Sfântul Munte Athos, care este misionar în Zair, ne spune cum, în 1984, el a 
vizitat oraşul Kolwezi. El a găsit acolo un şaman care vindeca o mulţime de oameni 
prin procedee magice. 41 

Sfântul Ioan Hrisostom ne spune că diavolul, ca vrăjmaş al nostru, nu ne vrea 
binele. Dacă chiar ne vindecă, nu o face pentru binele nostru, ci ca să ne vatăme. 

„Dracii v-au scos din Rai, v-au lipsit de slava cea cerească şi acum vor să vă 
vindece trupul? Ei nu au milă faţă de suflet, să aibă oare milă de trup? N-au arătat 
milă nici porcilor pe care i-au înecat în mare, aşa că de ce şi-ar arăta milă faţă de 
trupul vostru? 

Şi chiar dacă, cu îngăduinţa lui Dumnezeu, diavolul chiar vă vindecă, să nu 
credeţi că v-a făcut vreun bine. Se poate să vă fi ajutat în neputinţele trupeşti, dar 
este sigur că vă va vătăma sufletul nemuritor, căci diavolul ştie numai să facă rău. 



41 Despre multe alte exemple de practici magice în Zair, a se vedea cartea Cuviosul Cosma Athonitul, 

Apostol în Zair - Apusul vrăjitoriei, Editura Egumenită, Galaţi, 2004 [n. tr.]. 

Desigur, Dumnezeu îngăduie dracilor să vă vindece, pentru a vă da o lecţie, adică 
să nu aveţi de-a face cu dracii chiar şi atunci când aceştia vă vindecă." 42 

„Mai degrabă aş muri decât să alerg la vrăjmaşii lui Hristos pentru vindecare. La 
ce bun, dacă trupul este vindecat, iar sufletul vătămat? Care e folosul unei uşurări 
aici pe pământ, dacă aceasta ar înseamnă să fim aruncaţi în focul cel veşnic? 

Şi totuşi tu, un creştin, în loc să te tângui, te bucuri şi eşti mândru că diavolul te- 
a făcut sănătos!" 43 



42 Cf. Sfântul Ioan Gură de Aur, Contra iudeilor, I. 

43 Idem, VIII. 

Ce-i drept, asemenea practici sunt mai rar întâlnite, necazul cel mare e că, în general, pe cei care nu 
cer ajutorul lui Dumnezeu în demersurile, necazurile lor etc, nici Dumnezeu, la rândul Său, nu îi 
ajută, drept care rămân „de capul lor", pradă ispitelor Satanei care nu pregetă să „pună umărul" la 
împlinirea dorinţelor lor cele fără de Dumnezeu, fie că ţintesc sau nu spre binele lor sau al altora [n. 
tr.]. 

51 



III.3.0 vrăjitoare pe banca acuzaţilor 



în 1994, Curtea Supremă de Justiţie din Atena a condamnat la închisoare o 
vrăjitoare din cauză că-şi exploatase vărul pentru interese financiare. 

Merită să aflăm modul prin care această femeie extrem de vicleană şi-a jefuit 
victima. Evenimentele, aşa cum sunt relatate aici, sunt preluate chiar de la proces. 

Vrăjitoarea a divorţat de soţul ei în 1978. După care a început să trăiască cu 
cineva care s-a dovedit că era vrăjitor, spiritist şi astrolog. Pentru a-şi păcăli clienţii, ei 
au aranjat în casa lor o cameră specială, un „paraclis" împodobit cu icoane, tămâie şi 
lumânări, precum şi simboluri magice, ca pentagrama ş.a.m.d. 

Din nefericire, oamenii veneau în permanenţă la ei. 

Din întâmplare, chiar în apropierea casei lor, se afla locuinţa familiei vărului ei. 
Acesta era directorul secţiei financiare al biroului de asigurare socială din Aghios 
Stefanos, în Attica. La serviciu, el era cinstit şi muncitor, dar în viaţa personală 
suferea de nervi şi avea probleme psihice. 

în 1986 a plecat în casa părinţilor pentru a face nişte reparaţii. Vara lui, care era 
vrăjitoare, 1-a invitat la o cafea, făcându-i cunoştinţă cu prietenul ei, pe care 1-a 
recomandat ca fiind soţul ei. Acesta se arăta pe sine ca unul care avea legături cu 
sfinţii ş.a.m.d., care făcea bine oamenilor cu probleme. Pe vărul nostru, acest lucru 1-a 
pus o vreme pe gânduri. 

N-a trecut nici o săptămână şi omul a bătut la uşa vrăjitoarei şi a iubitului ei, 
cărora le-a cerut ajutorul. Vrăjitorul 1-a luat într-o cameră separată, „paraclisul". I-a 
spus să se aşeze pe pat, să-şi descheie cămaşa, să-şi desfacă cureaua şi să se 
relaxeze. El i-a pipăit diferite părţi ale trupului, producându-i o relaxare şi un „calm" 
desăvârşit. în final, a citit nişte cuvinte de neînţeles asupra lui. Vara lui, vrăjitoarea, 
s-a aflat în tot acest timp undeva, de-o parte. 

Apoi vrăjitorul i-a spus să se ridice şi să se îmbrace. Toţi trei au reparat camera 
de zi. Vrăjitorul a început să vorbească. 

- „Văd că ai o problemă majoră. Soacra ta ţi-a făcut o vrajă. Ceea ce e mai rău e 
faptul că vei muri în două luni." 

- „Aşa e", a aprobat vrăjitoarea, cu o căldură în glas. 

După cum v-aţi aşteptat, bietul om a intrat în panică. Dar rudele sale i-au spus 
că erau mai mult decât dispuse să-1 ajute să zădărnicească vraja. 

- „Iată cum stau lucrurile: dă-ne 200.000 de drahme pentru a te scăpa de vrajă şi 
de moarte." 

- „Nu am atâţia bani." 

- „împrumută şi nu spune nimănui de ce îi vrei", 1-a sfătuit vrăjitorul, care, în 
acelaşi timp, făcea vrăji în cameră pentru a produce efecte menite a-şi dovedi puterile 
sale miraculoase. Şmecheria şi-a atins scopul propus. 

Omul mergea adesea să-şi viziteze aceste rude ale sale, în nădejdea că vraja va fi 
contracarată. Aceştia continuau să-1 ducă de nas. „Te vom salva. Numai datorită nouă 
eşti în viaţă." 

I-au jucat feste până într-atât încât el îşi pusese încrederea deplină în ei. Prin 
diferite practici „magice", ei l-au redus la un simplu instrument supus, care făcea tot 
ce i se spune. Le-a cedat chiar şi o parte din moştenirea pe care o avea. Dar asta n-a 
fost tot. El se comporta în casa lor ca un slujitor. 

Aşa cum am spus, victima avea o slujbă foarte bună. El era directorul secţiei 
financiare a biroului de asigurare socială din Aghios Stefanos. Aceste rude ale sale se 
străduiau acum să se bucure mai mult de poziţia lui. în vreme ce anterior el muncise 
cinstit şi corect la locul său de muncă, acum se simţea îmboldit de o forţă ciudată să 
fure bani de la serviciu. El lua banii şi-i dădea „salvatorilor" săi. Aceasta s-a 
întâmplat în iunie 1988. 

A continuat să fure şi să fure. Dădea rudelor sale zeci de milioane de drahme pe 
lună! Când vedea că este greu să fure, vara sa îl chema la telefon şi-i întărea 
hotărârea. 

Cu totul, el a furat 282.210.000 de drahme, pe care le-a dat lor, în timp ce el nu 
avea nici pentru o masă completă. 

Pe 29 noiembrie 1991, vrăjitorul a murit într-un accident de trafic. Vrăjitoarea era 
acum singură. 

Biroul de asigurare 1-a prins în final pe hoţ. Nimeni n-a putut înţelege cum acest 
om, care era un şef atât de cinstit, a putut să fure bani. I s-au adus învinuiri. Vara sa 
îi aranjase avocaţi pentru a-1 apăra, ea fiind cea care-i plătea taxele, şi nu pentru că 
ţinea la el, ci pentru că procesul o expunea la riscuri. 

Victima a fost ţinută în arest temporar. Avea cu el o varietate de amulete magice, 
dăruite de vara sa. Mai mult, vrăjitoarea, care se temea ca nu cumva să-şi vină în sine 
şi s-o dea de gol, îl vizita adesea în închisoare. L-a sprijinit foarte mult. Dar, aflat 
departe de influenţa ei constantă, zilnică, victima s-a eliberat de influenţa ei. Şi, într- 
adevăr, şi-a venit în sine şi şi-a recunoscut „gafa". A mărturisit. 

în apărarea sa a fost angajat un alt avocat. Vrăjitoarea s-a panicat. Trebuia să 
facă ceva pentru a se proteja şi chiar a făcut. în ziua procesului, noul avocat al 
apărării, conform declaraţiilor sale, s-a simţit ciudat şi neobişnuit de rău. Abia putea 
sta în picioare, nefiind în stare nici să gândească limpede. Nu-şi putea articula bine 
discursul. în toţi anii, de când era avocat, era pentru prima dată când i se întâmplase 
aşa ceva. Secretara lui suferea de simptome similare. 

Vrăjitoarea îşi făcuse vrăjile. 

Deşi avocatul fusese indiferent faţă de religie, s-a dus să se spovedească în 
aceeaşi după-amiază, la fel şi secretara sa. Li s-a citit o slujbă de dezlegare, iar biroul 
a fost stropit cu agheasmă. Şi-au revenit imediat. S-au dus la tribunal. Vrăjitoarea a 
negat cu încăpăţânare faptul că forţase pe victimă să fure bani sau că ea îi plătise 
cheltuielile de judecată. 

Cum era şi firesc, curtea nu s-a lăsat convinsă. în august 1994, ea a fost 
condamnată pentru instigare morală la furt. 

Concluzii 

• Magicienii i-au spus victimei că i se făcuse o vrajă şi că va muri în două luni. Cu 
alte cuvinte, i-au spus minciuni pe faţă. 

• Dacă cineva se duce la vrăjitori (sau astrologi, sau ghicitori) şi i se spune că 
cineva i-a făcut o vrajă şi aşa mai departe, să fie sigur că nu sunt decât minciuni. 

• I-au spus aceste minciuni pentru a-1 uşura de bani. Dacă vă duceţi la vrăjitori, 
vă vor minţi şi vă vor jefui şi pe voi. 

• Omul avea probleme psihice, dar ei, în loc să facă un lucru de bun simţ, 
acordându-i sprijin moral, au găsit o ocazie perfectă de a-1 distruge! Nu este nimic 
omenesc în aceste vrăjitoare şi în cei asemenea lor. Nu se dau în lături de la nimic! 

Bieţii oameni care aleargă la mincinoşi pentru a găsi o soluţie la problemele lor! 

III. 4. Magia neagră 



La simpla pomenirea a magiei negre, un nor întunecat ne umbreşte sufletul. Şi 
nu este doar o figură de stil! Magia este groaznică şi înfricoşătoare. 



Ritualurile 

Doreen Irvine, englezoaica satanistă de care am pomenit, s-a ridicat la cea mai 
înaltă „slujire". A fost iniţiată în magia neagră. Ea însăşi este cea care ne-a spus ce se 
întâmplă la aceste ritualuri respingătoare: 

• Acestea au loc noaptea. 

• Se desfăşoară în locuri liniştite, îndepărtate, ciudate, în case abandonate, în 
păduri sau pe plaje părăsite etc. 

• în „cultul" lor, sataniştii se întrec între ei: cine va săvârşi cele mai teribile 
păcate? 

Pentru a fi mai precis: 

• Atât bărbaţii cât şi femeile iau parte la venerarea lui Satan. 

• Sexul joacă cel mai important rol, în special sexul depravat (cele mai multe 
preotese sunt lesbiene). 

• Atât femeile cât şi bărbaţii care iau parte la ritualuri se dezbracă de toate 
hainele pentru a-1 venera pe Satan. 

• Sado-masochismul este un aspect al venerării. Doreen Irvine a văzut cu ochii ei 
preotese care-şi sfâşiau carnea de pe ele sau se tăiau cu cuţitele. 44 



44 Care ar fi motivul acestei auto-mutilări? Şi oare doar sataniştii fac acest lucru? Dumnezeu a creat pe 
om ca să-i fie bine pe pământ şi să aibă viaţă din belşug, zice Scriptura. Diavolul este vrăjmaşul 
binelui, al bunăstării, al vieţii, al TRUPULUI; aceasta înseamnă fie că voieşte să-i „sfâşie" integritatea, 
fie că voieşte să avem cât mai multe, ca, printr-un prisos inutil, adunat în mod egoist, pentru luxul 
propriu, să batjocorim ceea ce ne-a dat Dumnezeu. Deci motivul auto-mutilării este batjocorirea şi 
distrugerea vieţii, a vieţii care palpită la nivelul cel mai înalt, adică personal, în trupul uman. Oare doar 
sataniştii fac acest lucru? Nu, o fac şi cei ce-i slujesc acestuia din afara „templelor". O formă mai 
uşoară de sado-masochism este şi sexul inutil, care are ca scop mai puţin iubirea sau facerea de 
prunci, cât plăcerea reciprocă. Pe măsură ce o căutăm mai mult, plăcerea căutată pricinuieşte tot mai 
multe chinuri; se caută plăcere din lipsa unui sens şi unei bucurii pe care viaţa (ceilalţi, familia etc), 
chipurile, ar fi datoare să ne-o ofere în mod activ, în timp ce nouă ni se cuvine, în mod pasiv, să primim 
„para mălăiaţă a lui Nătăfleaţă". Simţim în jur numai înşelăciune, corupţie şi lăcomie. Pe scurt - viaţă 
amară, pricinuită, zice-se, de cei care ne conduc, de cei care ne-au crescut, de cei care umflă preţurile 
etc. Cauza tuturor acestora este OMUL, omul în general, omul care se automutilează pe el însuşi 
(nemaigăsind nici o valoare demnă de preţuit din partea trupului), descoperind în el moartea, adică pe 
diavolul, nici un strop de viaţă fericită, ci numai moarte spirituală, sinonimă cu viaţa pătimaşă, ce-şi 
trage seva din stricăciunea acestei lumi; Dumnezeu însuşi, Viaţa-personalizată, izvorul vieţii pare 
undeva de negăsit - drept care omul simte nevoia chinuirii de sine, într-o căutare a bucuriei de a trăi 
acolo unde ea nu este, aceasta prin: sfâşierea armoniei trupului şi a vestimentaţiei (cercei, ace de 
siguranţă etc. înfipte pe unde se poate, zburlirea părului (expresie a devierii mentale), ruperea hainelor 
(în scopuri „estetice"), schimonosirea şi colorarea lor într-un mod cât se poate de deşănţat), sfâşierea 
armoniei mişcărilor trupului (muzica şi dansurile [post]moderne, ce-şi au originea, prin filieră 
americană, în riturile mai mult sau mai puţin demonice ale triburilor africane, ce ţin magia ca bază a 
cultului, respectiv în tradiţiile naţionale ale burgheziei avide de bogăţie, care, nesăturată de opulenţa 
vieţii europene, a căutat „pământ nou" de exploatat pe tărâm american, loc în care acest duh burghezo- 
54 



• O altă formă de venerare, mult mai obişnuită, este jertfa cadavrelor. Ei deschid 
morminte, iau cadavrele şi le oferă ca jertfă lui Satan. Ocazional, se mai întâmplă să 
jertfească oameni vii, în special bebeluşi. 



Magia 

Din propria experienţă, Doreen Irvine ne spune că nimeni nu trebuie să 
subevalueze vrăjitoarele ce se ocupă cu magia neagră. Au puteri uriaşe. Pot invoca 
puterile întunericului. 

Pot blestema pe cineva, iar blestemul să se prindă. în acest caz, viaţa acelei 
persoane va fi întoarsă pe dos, mergând din rău spre mai rău. Blestemul poate fi şi 
cauza morţii! Doreen Irvine spune că este binecunoscut faptul că unii oameni mor din 
pricină că poartă un astfel de blestem. 

Spre deosebire de blestem, magia neagră poate provoca ură de moarte între 
prieteni sau poate face pe cineva să-şi piardă minţile (să înnebunească), să-şi piardă 
vocea sau să se îmbolnăvească. 

Dacă, de exemplu, vor să facă pe cineva „mut", ei pun un ac sau un cui în gura 
unei păpuşi, în timp ce fac „rugăciune" către draci. Dacă, pe de altă parte, vor să-i 
pricinuiască cuiva dureri de picioare ori să-i paralizeze complet picioarele, ei fac o 
gaură în picioarele păpuşii. Profesorul Richard Kieckhefer scrie că un vrăjitor din 
Conventry a făcut o figurină de ceară, reprezentând pe vecinul său, căruia i-a 
străpuns fruntea cu un cui de fier. Urmarea a fost că vecinul a înnebunit. Şi nu 
numai atât, dar a şi urlat de durere. Acest chin îngrozitor a durat două săptămâni. în 
final, vrăjitorul a înfipt un cui în inima figurinei, iar vecinul a murit. 

Răposatul Părinte Cosma de la Mănăstirea Grigoriu din Sfântul Munte Athos (f 
1989), care s-a ostenit cu râvnă neobosită în Zair, relatează un eveniment uimitor 
întâmplat în acea ţară. 

într-un sat oarecare, un om fusese ucis. Rudele sale, care, fireşte, erau foarte 
necăjite, au încercat să-1 găsească pe ticălos, dar n-au reuşit. Astfel că au recurs la 
magie pentru a se răzbuna pe ucigaş. 

A venit şi vremea când trebuiau să-1 îngroape pe cel mort. Patru săteni îl purtau 
pe umeri către locul de veci. în faţă şi în spate îi urmau o mulţime de oameni. Dar, pe 
măsură ce cortegiul avansa, s-a întâmplat ceva inexplicabil. Sicriul a început să se 
clatine, ba înainte, ba înapoi. Cu cât cortegiul înainta mai mult, cu atât mai puternic 
se clătina sicriul, la stânga sau la dreapta, în faţă sau în spate. Cei patru oamenii care 
îl purtau au pierdut controlul. Erau efectiv împinşi, aruncaţi în mulţimea tulburată. 
Apoi, deodată, a lovit capul unui străin care urma procesiunea. Străinul a căzut la 
pământ, plin de sânge şi inconştient. Curând a murit. 

S-a dovedit ulterior că acest străin îl ucisese pe acel om cu sânge rece! 

Observăm cum, şi aici, ocultistul îşi săvârşise „miracolul" său. 



Demonizat - nebun - împietrit 
Doreen Irvine ne spune că: 



mamonic a dat mâna cu demonismul ritmurilor muzicale de tradiţie demonic-africană, formând ceea ce 
se numeşte astăzi muzică de calitate) [n. tr.]. 

• Practicanţii magiei negre îşi pierd limpezimea minţii. Raţiunea nu mai face 
deosebire între bine şi rău. Sunt complet împietriţi. 

• înspăimântători cum sunt, ajung în cele din urmă la nebunie. 

Adăugăm faptul că: 

• Deoarece au de-a face cu demoni, sunt demonizaţi. 

• Pe bieţii oameni care, pentru a-şi rezolva problemele, aleargă la aceste persoane 
posedate nu putem decât să îi compătimim. 

III. 5. De la magia neagră la Hristos 



în final, satanista şi preoteasa magiei negre, Doreen Irvine, după o experienţă 
dramatică, s-a întors la sânul lui Hristos. Cum s-au întâmplat toate acestea, ne spune 
chiar ea în cartea sa De la magia neagră la Hristos. 45 



Semne şi minuni 

în cadrul iniţierii în magie, zeul şi părintele ei, diavolul, i-a dat acesteia puteri 
supranaturale. De exemplu, era capabilă să facă mesele, scaunele şi alte obiecte să 
dispară şi apoi să le aducă înapoi. Putea pluti în aer în camera ei. Putea ucide păsări 
numai cu gândul. Mai erau şi alte lucruri ciudate. 



Probe pentru promovare 

A venit vremea când trebuia aleasă o regină a magiei negre. Erau şapte candidate, 
printre care şi Doreen. Toate trebuiau să treacă printr-un foc de aproape doi metri 
înălţime. Cea care suferea cea mai mică pagubă devenea regină. 

Momentul probei venise. Deja se adunaseră peste o mie de vrăjitoare, aşteptând 
să o vadă pe noua lor regină. 

Venise rândul Doreenei. Ea 1-a implorat pe diavol, tatăl ei, să o ajute, iar el i-a 
apărut în persoană! Doreen i-a luat mâna şi au trecut împreună prin foc. Au trecut 
amândoi prin dogoarea flăcărilor. 

Minunea s-a întâmplat. Doreen a trecut prin foc nevătămată. Părul ei cel lung n-a 
suferit nici o arsură! Nici un fir de păr n-a fost ars. 

Cele o mie şi ceva de vrăjitoare care se adunaseră au început să sărbătorească în 
faţa noii lor regine. Tot atunci, au căzut la pământ înaintea ei şi i s-au închinat. 



încoronarea 

Venise şi vremea să fie încoronată. I-au pus pe cap o coroană din aur masiv, i-au 
pus pe umeri veşmântul regal împodobit cu aur, i-au dat un sceptru şi au ridicat-o 
pe tron. 



45 Deoarece părintele Vassilios nu dă mai multe amănunte privitoare la confesiunea în care a intrat, ne 
simţim obligaţi să facem câteva precizări. Cei care citesc mai multe despre Doreen Irvine află că ea nu a 
trecut la Ortodoxie. Adunarea creştină care a convins-o să renunţe la vrăjitorie era o adunare 
evanghelică. Ulterior, Doreen Irvine s-a apropiat de o altă sectă neoprotestantă. Modul în care părintele 
Vassilios face referire la povestea ei (probabil din lipsă de informaţii) poate naşte confuzii. în momentul 
în care considerăm că intrarea într-o grupare sectantă este întoarcere „la sânul lui Hristos" punem pe 
acelaşi prag Biserica, Trupul lui Hristos, cu grupările eretice. într-adevăr, convertirea lui Doreen Irvine 
este cutremurătoare. Dar ar fi fost şi mai cutremurătoare dacă de la minciunile vrăjitoriei ar fi trecut la 
adevărul lui Hristos, care se poate cunoaşte numai prin Biserică. Hristos nu S-a întrupat numai ca 
oamenii să renunţe la vrăjitorie şi la practicile păgâneşti. S-a întrupat pentru a le arăta oamenilor 
drumul adevărului care nu este amestecat cu minciuna. Şi drumul acesta este prin Biserică. Ceea ce ne 
face să avem anumite semne de întrebare privitoare la credinţa creştină pe care Doreen Irvine a căpătat - 
o de la sectanţi... [n. red]. 

Apoi a început sărbătoarea. Femei şi bărbaţi, goi puşcă, au dansat dansuri 
drăceşti, au consumat băuturi amestecate cu narcotice şi au început orgii care nu pot 
fi descrise în cuvinte. 

Acum, diavolul, tatăl ei, i-a devenit şi mai apropiat. La fiecare primejdie pe care o 
întâmpina, intervenea el însuşi şi o salva. Doreen zice că proverbul: „Diavolul are grijă 
de ale sale" se aplică aici din plin. A văzut şi a trăit pe pielea ei. 

Cu noua sa funcţie, darurile ei au sporit. De exemplu, putea vorbi limbi străine 
fără a le învăţa şi multe alte lucruri uimitoare. 



Lumina în întuneric 

Dumnezeu vrea ca toţi oamenii să se mântuiască (I Tim. 2, 4), cu deosebire cei 
care au fost înghiţiţi de gura nesăturată a diavolului. Nu vreau moartea păcătosului, ci 
mai degrabă să se întoarcă de la căile sale şi să fie viu (Ez. 18, 23), zice Domnul. 
Dumnezeu n-a încetat niciodată să se îngrijească de mântuirea Doreenei. I-a sădit în 
suflet seminţele pocăinţei. Iar ele au dat rod. Acum că Doreen se ridicase la cea mai 
mare slujire a magiei negre, o luminiţă abia pâlpâind a fost aprinsă în sufletul ei. A 
început să se gândească la vremea de dinainte (şi după!). Era îngrijorată; era departe 
de a fi conştientă de starea în care intrase. 

I-a venit ideea să se ducă la o adunare a creştinilor şi să audă ceva despre 
Hristos. Dar făcuse jurământ să nu participe niciodată la astfel de întâlniri. Se afla în 
dilemă. Ce să facă, să se ducă sau să nu se ducă? A luat o hotărâre. S-a lepădat de 
jurământul făcut diavolului, iar în mai 1964 se găsea la o adunare creştină. A auzit o 
predică despre Hristos, care a pus-o pe gânduri. 

O lună mai târziu, s-a întors la adunare. Din nou a auzit oameni vorbind despre 
Hristos. Acum era tulburată într-o măsură şi mai mare. A luat pe dată o hotărâre 
fermă: „Gata cu magia, s-a terminat! Pentru totdeauna!". 



Izbucnirea războiului 

Când urătorul de oameni diavol a văzut că Doreen luase o hotărâre curajoasă 
pentru a se întoarce la duşmanul său, Hristos, a scrâşnit din dinţi. într-o noapte, în 
timp ce se afla în pat, i-a apărut în persoană. Braţele îi erau acoperite cu un păr lung 
şi negru, iar vocea era respingătoare. Era un spectacol hidos. A luat-o pe Doreen de 
gât, aproape sugrumând-o, şi urlând i-a zis: „Nu! Nu! Să nu te duci la Hristos! Eşti a 
mea!". 

Doreen s-a înfricoşat, dar nu s-a descurajat. A rămas fermă în hotărârea ei. Nu 
cu mult timp în urmă fusese din nou la o adunare creştină. Lucifer a urmărit-o. 

La această întâlnire, Doreen a făcut o seamă de lucruri fără voia ei. A rupt 
Scripturile, i-a atacat pe slujitori, a urlat, a căzut la pământ târându-se prin jur ca un 
şarpe. 

După o vreme s-a întors înapoi la adunare, şi iarăşi, de fiecare dată făcea aceleaşi 
lucruri necontrolate sub influenţa lui Satan. Când s-a dus a treia oară, diavolul a 
strigat către ea: „Cel mai bun lucru pe care poţi să-1 faci acum este să te sinucizi! Să 
mori! Să mori! Să mori!". 

Vocea plină de cruzime a străpuns-o ca un cuţit. A fugit pe străzi de parcă ar fi 
fost urmărită. A ajuns la un pod peste un râu, a sărit peste îngrăditură şi se pregătea 
să sară în apă şi să se înece. Un trecător a oprit-o în ultimul moment. 

Drumul spre victorie 

Prin harul lui Dumnezeu, ea 1-a întâlnit pe Arthur, un misionar creştin. La 
întâlnirea cu pricina, demonii strigau şi o ameninţau: 

• Unul zicea că este dracul desfrânării, care se afla în ea încă de când ea avea 
cincisprezece ani, când începuse să iasă în oraş cu „prietenii". 

• Un altul pretindea că este dracul îndoielii şi al necredinţei. 46 îi spunea să-1 
părăsească pe misionar, deoarece el, dracul, nu avea nici o intenţie s-o lase în pace. 

• „Nici eu, nici eu" - strigau ceilalţi draci. 

Arthur şi Doreen au postit şi s-au rugat. Mulţi dintre draci s-au îndepărtat, deşi 
unii au „prins rădăcini" în ea, refuzând să plece. Dracul chinuirii a rămas, chinuind-o 
zi şi noapte. 

Noaptea avea vise îngrozitoare. Animale sălbatice şi turbate o urmăreau cu scopul 
de a o sfâşia. îşi înfigeau unghiile în gâtul ei. Ea sărea în sus de spaimă, trupul îi era 
acoperit cu zgârieturi. 

Dimineaţa părăsea casa, plecând spre locuri pustii. Dar nu-i folosea la nimic. 
Seara se întorcea epuizată. Se întindea să se culce, iar coşmarurile începeau din nou. 

Cu Arthur, misionarul, se întâlnea adesea. „Chinuitorul" nu putea suporta. îi 
spunea să ia un cuţit şi să-1 ucidă! Fără să-şi dea seama ce face, a luat un cuţit şi 1-a 
pus în geantă. Dracul insista să-1 ucidă pe Arthur. Era gata-gata să-1 ucidă, dar el a 
oprit- o la timp. 

După rugăciune stăruitoare şi post, în final a fost izbăvită de „chinuitor". Dar era 
necesar ca lupta să continue, deoarece trebuia să scape de ceilalţi draci. 

Arthur vorbea despre Golgota, iar dracii se tulburau teribil. Strigau către el să 
înceteze a mai vorbi despre aceasta. 

în acest moment, Doreen a luat nechibzuita decizie să se întoarcă în cercurile 
magice şi să-şi anunţe marea sa hotărâre în privinţa salvării ei. Făcând aşa, foştii ei 
prieteni au început să o bată până ce şi-a pierdut cunoştinţa. După aceasta, au legat- 
o, au pus-o într-o maşină, au dus-o într-un loc pustiu şi au părăsit-o. Dar Dumnezeu 
a lucrat din nou. Curând după aceea, o persoană binevoitoare a trecut pe acolo, a 
văzut-o şi a dus-o la spital. 

Ultima ispită 

Când Lucifer a văzut că dracii lui o părăseau unul câte unul, el şi-a jucat ultima 
carte. Sub influenţa dracilor, Doreen a început să se comporte ca o nebună. 

A fost închisă într-un spital de psihiatrie. Diagnosticul a fost „manie religioasă", 
doctorii făcând eforturi să o vindece cu medicamente. Dar comportamentul ei de la 
clinică nu era constant. Atunci când era calmă şi înţelegătoare, ea le spunea doctorilor 
că îi puseseră un diagnostic greşit. Le spunea că nu este bolnavă mintal, ci este 
posedată de draci. 

în mod surprinzător, doctorii i-au permis să iasă din clinică pentru un week-end. 
Ea s-a grăbit să-1 întâlnească pe destoinicul misionar şi pe bunii lui prieteni, 
implorându-i să se roage pentru eliberarea de acest ultim atac al dracilor. Iar 



46 Conform Sfântului Ioan Scărarul şi altor Părinţi, dracii sunt organizaţi de Lucifer pe specializări 
[patimi]. Există diferite împărţiri ale patimilor şi dracilor care se ocupă de ele, dar „listele" nu epuizează 
diversitatea patimilor, care, negrăit îmbinate, dau naştere altora. O dată înrobit de patimă, robul 
patimii este lăsat „liber" de dracul respectiv, ca unul care face răul de la sine, nemaifiind nevoie de 
constrângere. Aici înţelegem şi de ce unii păcătoşi sunt „fericiţi" ca unii care nu mai sunt chinuiţi de 
diavol, fiind „la mâna lui". în schimb, creştinul nu este slăbit de acesta, ca unul care este pizmuit 
neîncetat de acesta. Lupta cu patimile este una cu căutarea lui Hristos şi împlinirea poruncilor Lui, 
odihna dăruită de Hristos fiind darurile Sfântului Duh, care se fac ca un scut de apărare împotriva 
dracilor [n. tr.]. 

milostivul Dumnezeu a făcut minunea Sa. Fosta regină a magiei negre scăpase de 
dracii care o chinuiau. 

în lunea ce a urmat, ea s-a întors la clinica de psihiatrie. Doctorii şi personalul au 
fost uimiţi să vadă o persoană complet diferită, căreia i-au dat drumul imediat. 



Misionarul 

De atunci înainte, ea s-a consacrat slujirii lui Hristos, Mântuitorul sufletelor 
noastre. Pe posturile de televiziune din Marea Britanie, în discursuri, prelegeri, 
interviuri, peste tot ea propovăduia mila lui Iisus Hristos, prin harul Căruia ea s-a 
putut ridica din cele mai de jos părţi ale iadului. 

Celor care, în această lume, sunt singuri şi fără nădejde, ea le trimite un mesaj de 
nădejde, inspirată din propria experienţă. Există, zicea ea, Unul Care-i iartă şi-i 
iubeşte, Iisus Hristos. Nici mângâietoarele Sale cuvinte nu le-a trecut cu vederea: 
Veniţi toţi cei osteniţi şi împovăraţi şi Ea vă voi odihni pe voi. 

III.6.Arme împotriva magiei 

Crucea, Moaştele şi Evanghelia 

Crucea 

în Grecia şi în Balcani în general, creştinii şi musulmanii trăiesc împreună în 
armonie. 

Era odată un musulman, păstor bun, binevoitor, care făcând o comparaţie între 
religia lui Mahomed şi creştinism, a ajuns la concluzia că creştinismul este mult mai 
bun decât islamul. Interesul lui faţă de Hristos creştea pe zi ce trece. A început să 
discute, să studieze, să întrebe despre creştinism. Apoi s-a hotărât să renunţe la islam 
şi să devină creştin. Aflând tatăl lui despre acesta, a făcut tot ce i-a stat în putinţă să-1 
facă să se răzgândească. Dar n-a reuşit cu nici un chip, căci fiul său era ferm convins 
că ceea ce face este bine. în final, tatăl a făcut apel la un ocultist. „Vreau să-1 faci pe 
fiul meu să nu se mai gândească la Hristos", i-a zis el. Vrăjitorul, sigur de succesul 
său, s-a pus pe treabă. 

Prima dată a eşuat, drept care a mai încercat o dată. A eşuat din nou. A treia 
încercare, al treilea eşec. Apoi şi-a dat seama de ce nu mergea. L-a chemat pe părinte 
şi i-a zis direct: „Dacă vrei ca vraja să aibă efect, spune-i fiului tău să scape de acele 
bucăţi de lemn pe care le poartă în jurul gâtului!" 

Ce era? Tânărul musulman văzuse că creştinii poartă o cruce în jurul gâtului, şi 
s-a gândit să poarte şi el la fel. A luat două bucăţi de lemn, le-a aranjat în forma unei 
cruci şi le-a purtat în jurul gâtului. Şi, mulţumită crucii, de care diavolul se teme, 
vraja nu şi-a atins scopul. Amintiţi-vă de momentul când, auzindu-1 pe Arthur 
misionarul vorbind despre Golgota, unde Domnul a fost răstignit, dracii s-au înfuriat 
şi i-au zis să se oprească. 

Moaştele 

împăratul Iulian Apostatul s-a dus la un vrăjitor vestit de la oracolul lui Apollo, la 
Dafni, Antiohia. Dar chiar alături de oracol se găsea un cimitir în care se aflau 
moaştele Sfântului Mucenic Vavila. Vrăjitorul nu a putut vorbi. I-a spus împăratului: 
„Dacă vrei să-ţi spun viitorul, va trebui să sfărâmi racla împreună cu moaştele 
Sfântului Vavila. Căci ele mă împiedică să vorbesc". 47 



47 Cf. Sfântul Ioan Gură de aur, Cuvânt de laudă la Sfântul Sfinţit Mucenic Vavila [în trad. rom.: Sfântul 
Ioan Gură de Aur, Predici la Sărbători împărăteşti şi cuvântări de laudă la sfinţi, traducere din limba 
greacă de Pr. Prof. Dumitru Fecioru, E.I.B.M.B.O.R, 2002, p. 296.]. 

Evanghelia 

Sfânta Evanghelie este şi ea vrăjmaş al diavolului şi al meşteşugirilor lui magice. 
Sfântul Ioan Gură de Aur ne spune că în casa unde se află o Evanghelie diavolul nu va 
intra. 48 Amintiţi-vă de tânăra de care am pomenit mai sus, care avea o Evanghelie cu 
ea, ceea ce a împiedicat-o să-1 mai invoce pe diavol. 



Postul şi rugăciunea 

Am văzut cum postul şi rugăciunea îi pun pe draci pe fugă. în continuare nu vom 
face decât să mai subliniem nişte aspecte: 

Neamul dracilor, zice Domnul, este biruit numai prin post şi rugăciune (cf. Matei 
17, 21). Postul are de-a face cu trupul, rugăciunea cu sufletul. Astfel că întreaga 
persoană se angajează în lupta împotriva diavolului. 

Să insistăm puţin asupra rugăciunii. Aş vrea să vă amintesc de vestitul 
vindecător care s-a dus odată în Zair şi s-a apucat să vindece oameni. „în luna august 
1994, tot Kolwezi-ul era în stare de agitaţie din pricina unor reclame, afişe şi 
plancarde care anunţau că Hristos va veni să-i vindece pe bolnavii şi neputincioşii, pe 
ciungii şi pe orbii din toată zona aceea 49 . Mii de dolari fuseseră cheltuiţi pentru 
pregătirea primirii pastorului penticostal care venea din Africa de Sud pentru a-i 
vindeca pe bolnavii din Zair. 

Aceeaşi primire şi festivităţi l-au aşteptat în Lubumbashi, unde mulţi oameni îl 
urmaseră în speranţa că vor fi vindecaţi. începutul acestei noi propovăduiri şi 
vindecări „mesianice" a coincis cu începutul Canoanelor Maicii Domnului, pe care 
ortodocşii le săvârşesc în luna august. Preacuviosul părintele nostru, arhimandritul 
Meletie, îi avertizase din timp pe creştinii ortodocşi de sosirea acestui pseudo-Mesia, 
interzicându-le credincioşilor să se ducă la aceste adunări chiar şi numai din 
curiozitate. Numai la doi sau trei creştini le dăduse permisiunea să se ducă şi să 
asculte cele ce spuneau acolo, pentru a putea să-i informeze pe cei din conducerea 
Misiunii Ortodoxe. în fiecare seară, „mesia" îi provoca cu câte ceva în engleză, iar doi 
oameni traduceau cuvintele sale în franceză şi swahili, adoptând un ton furtunos 
astfel încât oamenii să vină în masă ca să fie vindecaţi. în acelaşi timp, părintele 
Meletie se afla în biserica Sfântul Gheorghe, la aproape 100 de metri de adunarea 
demonică, rostind canoanele Maicii Domnului, precum şi rugăciuni pe metanii cu 
genunchii plecaţi, dar şi omilii şi predici. Cele două adunări concurau pentru a vedea 
care va ieşi biruitoare. 



48 Aceasta nu înseamnă că Biblia este realmente un scut care ne asigură toată liniştea casei. Biblia ne 
poate apăra în măsura în care credem în puterea izbăvitoare a cuvintelor dumnezeieşti, putere care 
izvorăşte din ea, sau mai degrabă din Dumnezeu. Să nu uităm că şi vrăjitoarele (cel puţin cele de pe 
plaiurile noastre) folosesc crucea şi Biblia ortodoxă, dar ele le transformă, prin credinţa lor în puterile 
malefice pe care le dau dracii, în instrumente ale înşelării. Ce să mai spunem de faptul că Biblia este 
folosită clandestin - spun clandestin, deoarece ea a fost scrisă în Biserica adevărului, cea de la început, 
care viază şi astăzi şi nu în grupările ce au ieşit din ea - de sectele (neo) protestante? Iată ce spune 
părintele Dimitrie Gagastathis despre îndrăzneala dracilor de a intra chiar şi în locurile unde Biblia este 
cinstită cel mai mult: „Ei [diavolii] pot fi găsiţi şi în biserică, chiar în timpul Dumnezeieştii Liturghii. Ei 
pun gânduri rele în minţile oamenilor, abătându-i de la rugăciune şi distrăgându-le atenţia de la 
dumnezeieştile Taine. Totuşi, ei se depărtează în vremea Heruvicului şi a Vohodului Mare. în Altar 
poate intra numai Lucifer, conducătorul lor, nimeni altul. Odată, săvârşeam noaptea o Liturghie şi, la 
un moment dat, au intrat în biserică şi au început să răstoarne scaunele...", cf. Părintele Dimitrie 
Gagastathis, Amintirile unul sfânt, Editura Bunavestire, Galaţi, 2003, p. 106 [n. tr]. 

49 Nu de puţine ori, asemenea vindecători, cu slogane similare, şi-au făcut apariţia şi în România, în 
special în Bucureşti, autorităţile locale cedând în faţa banilor oferiţi de aceştia [n. tr]. 

Rezultatul s-a văzut a doua zi, duminică dimineaţa, venind chiar de pe buzele 
acestui presupus predicator protestant şi săvârşitor de false minuni: „Am fost în 
numeroase ţări şi oraşe, şi peste tot predica mea s-a încununat cu succes, dar cele 
prin care am trecut aici în Kolwezi mi s-au întâmplat pentru prima dată. Am fost aici 
atât de multe zile şi totuşi n-am putut face nici măcar o minune. Mă întreb de ce? 
Cred că aici în oraşul vostru există o altă forţă, iubiţilor, care, destul de ciudat, nu m- 
a lăsat să vă vindec şi să vă fac pe toţi să credeţi în Iisus Hristos. Plec cu o mare 
amărăciune în suflet şi nu mă voi mai putea întoarce în oraşul vostru". 

Această minune a lui Hristos şi a Maicii Sale s-a confirmat astfel prin chiar 
mărturisirea acestui duşman al Adevărului. Vestea s-a transmis credincioşilor în 
duminica următoare, iar ei au dat slavă lui Dumnezeu, prăznuind această biruinţă cu 
cântări de laudă." 50 



Cei ce duc o viaţă sacramentală 

Maslul 

Un preot, prieten de-al meu, mi-a relatat următoarele: 

Unui enoriaş de-al său i se părea că cineva îi face vrăji. Drept care a chemat un 
preot să-i facă slujba Sfântului Maslu. Câteva zile mai târziu, s-au întâlnit pe stradă, 
iar acesta i-a zis: „Părinte, ungerea de la Maslu şi-a făcut efectul! După aceea, am aflat 
că atunci când rosteaţi slujba, vrăjitoarea a început să urle, zicând că un preot îi lega 
mâinile". 

Deci Sfintele Taine sunt şi ele arme împotriva magiei. 

Spovedania 

Aceasta este una dintre cele mai puternice arme împotriva magiei. Chiar diavolul 
o spune: „Mi-e teamă de acea baie pe care creştinii o fac în Biserică". 

La o adunare a vrăjitorilor, el a afirmat: „Să nu vă duceţi niciodată la 
Spovedanie". 

Sfânta împărtăşanie 

„Lucrul de care mă tem cel mai mult - a spus diavolul - este ceea ce creştinii 
mănâncă şi beau în biserică, atâta timp cât o fac cu cuget curat." Sfânta împărtăşanie 
este cea mai de temut armă împotriva magiei. Astfel că, dacă luaţi împărtăşanie cu 
cuget curat, magia nu vă va afecta. 

Concluzie: 

Dacă vă depărtaţi de păcat şi trăiţi în Biserică, prin Tainele ei, nu aveţi de ce vă 
teme! Niciodată, niciodată nu veţi fi atacaţi de magie. 



50 Cuviosul Cosma Athonitul, Apostol în Zair - Apusul vrăjitoriei, Editura Egumenită, Galaţi, 2004, p. 188 
[n. tr.]. 

111.7. Cine sunt cei afectaţi de magie? 

Cei ce trăiesc în păcat 

Din experienţa Bisericii noastre cunoaştem că cei ce fac păcate, mai ales cei ce 
sunt robiţi patimilor trupului, sunt expuşi magiei. Cu alte cuvinte, păcatele lor îi 
dezarmează complet, ei dându-se poftelor diavolului. 

Dar dacă purtaţi o cruce, dacă vă închinaţi moaştelor sau dacă aveţi o Evanghelie 
acasă, cum vă poate afecta magia? 

Fiindcă Iulian Apostatul şi-a făcut semnul crucii cu mâinile curate, dracii care-1 
atacau la porunca vrăjitorului s-au împrăştiat ca fumul. Dar după ce a măcelărit un 
copilaş, după ce i se spusese să facă aşa de către vrăjitor şi îşi spălase mâinile în 
sânge, nu mai conta de câte ori îşi făcea semnul crucii. N-a avut nici un efect, iar 
dracii l-au înfrânt. 

Păcatul lui îl făcuse nevrednic de paza dumnezeiască. De aceea, dacă săvârşiţi 
păcate de moarte, atunci nici moaştele, nici crucea, nici Evanghelia nu vor folosi la 
nimic împotriva magiei. 51 



51 într-adevăr, numai spovedania îl poate ajuta pe cel care, în urma păcatelor sale, a devenit vulnerabil 

în faţa atacurilor magiei să poată rezista acestora [n. red] . 

Participarea neregulată la biserică 
şi împărtăşirea rară 

Participarea la biserică 

La Dumnezeiasca Liturghie, oamenii care sunt demonizaţi urlă: „Ard, ard". Din ce 
pricină ard? Este din pricina dumnezeiescului har, care la Liturghie se revarsă ca o 
apă. Deci Dumnezeiasca Liturghie este foc care-1 arde pe diavol (şi farmecele lui). 
Astfel că oamenii care nu participă regulat la biserică pot fi afectaţi de farmece. Iată de 
ce: 

• însuşi diavolul, la o adunare a ocultiştilor, le-a interzis să participe la 
Dumnezeiasca Liturghie. 

• Sfântul Macarie Egipteanul i-a spus unei femei căreia i se făcuse farmece să nu 
lipsească niciodată de la biserică. 52 



împărtăşirea neregulată 

„Vrăjile se prind de tine deoarece nu te-ai împărtăşit de cinci săptămâni", i-a spus 
Sfântul Macarie acelei femei amintite mai sus. „Deci, dacă vă împărtăşiţi rar, îi daţi 
diavolului un băţ cu care să vă bată", „...ca nu cumva îndepărtându-mă prea multă 
vreme de împărtăşirea de Tine, să fiu prins de lupul cel înţelegător." 53 (Rugăciunile 
înainte de Sfânta împărtăşanie). 

Cei de făcut? 

Tot cel „vrăjit" trebuie: 

• Să se depărteze de păcat. 

• Să se ducă la biserică, să se spovedească şi să se împărtăşească cu Sfintele 
Taine. 

• Să bea agheasmă în fiecare zi. 

• Să se roage şi să ţină post regulat. 

• Să i se citească rugăciunile de exorcizare 54 [molitfele Sfântului Vasile etc. - n.n.] 
o dată pe săptămână. 

Numai astfel poate fi biruită vraja şi arsă ca paiele. 



52 Everghetinosul, voi. IV. 

53 Se mai pot da şi alte exemple care pot invalida concepţia conform căreia omul trebuie să se 
împărtăşească (măcar) în cele patru posturi din an. Poate că acest îndemn e valabil pentru cei care vin 
rar la biserică. Oricum, o viaţă sacramentală cu împărtăşirea „măcar de patru ori pe an", continuată la 
nesfârşit, devine în timp o invitaţie către vrăjmaş, care răcneşte ca un leu, gata să înghită pe oricine (cf. 
I Petru 5, 8) [n. tr.]. 

54 Asta dacă într-adevăr i s-au făcut vrăji. Este greşită alergarea după dezlegări numai când omului i se 
năzare că i s-au făcut vrăji. Există chiar o psihoză, întreţinută de diavol, datorită căreia oamenii dau 
vina pe farmece pentru orice necaz care li se întâmplă, fără a-şi da seama că de fapt unele necazuri 
sunt pedepse îngăduite de Dumnezeu pentru curăţirea sufletului păcătos [n. red.]. 

IIL8.Nu puteţi sluji la doi stăpâni 

(Matei 6, 24) 



Făptuitorii 

Impostorii 

• Acei mireni care zic că „elimină magia" rostind rugăciuni de-ale Bisericii. 

• Călcătorii pe foc, care, purtând icoana Sfinţilor Constantin şi Elena (şi puterea 
diavolului!), calcă desculţi pe cărbuni aprinşi. 

• Vrăjitorul care a murit şi vrăjitoarea care a fost condamnată, care aveau în casă 
o cameră specială („paraclis") cu icoane, tămâie şi simboluri magice. 

• Vrăjitorii care pot da sfaturi legate de săvârşirea Sfântului Maslu. 

De ce murdăresc credinţa noastră curată cu elemente blasfemiatoare, diavoleşti? 

O fac pentru a înşela pe cei creduli cărora vor să le câştige încrederea. Cu alte 
cuvinte, cine (chiar şi ateii!) ar îndrăzni să-i viziteze, dacă în camerele lor ar avea 
numai cranii? Ce-ar fi fost dacă n-ar fi fost văzută nici o icoană şi nici tămâie? Şi ce s- 
ar fi întâmplat dacă n-ar fi sfătuit oamenii să ceară să li citească Sfântul Maslu? 

Sunt sau nu sunt impostori? 

...cele sfinte câinilor (Matei 7, 6). 

Câinii (şi porcii) nu ştiu nimic despre cele sfinte. N-ar putea şti cum să le 
folosească, să le cinstească ori să le ceară binecuvântarea. Dacă ar fi să le dăm ceva 
sfânt, n-ar face decât să-1 batjocorească. Mai rău decât atât, l-ar spurca. 

Aici, câinii şi porcii pomeniţi în Evanghelia Sfântului Matei sunt oamenii care se 
comportă faţă de cele sfinte aşa cum ar face-o dobitoacele necuvântătoare. în cazul de 
faţă, aceştia sunt ocultiştii şi mediumii care, pe lângă cranii, pentagrame şi altele, 
deţin sfinte icoane sau cruci, spurcând astfel lucrurile sfinte. Sunt oamenii care se 
folosesc de cele sfinte ca momeală pentru victimele lor nevinovate, iar nu pentru 
binecuvântare sau sfinţire. Sunt oameni care, şi nu fac singuri ceea ce fac, amestecă 
cuvinte înşelătoare cu cuvintele bisericeşti. 

O urâciune înaintea Domnului (Deut. 18, 12) 

Ceea ce am spus mai sus şi, în general, orice ritual de sorginte satanică 55 este 
interzis explicit de Scriptură. Mai mult, tot cel ce face astfel de lucruri este urâciune 56 



55 Oare atunci când ne gândim la orice ritual satanicesc, ne ducem cu gândul numai la anumiţi 
închinători ai diavolului rupţi de societate, pasionaţi de ocultism, rromi, „babe", scamatori, şarlatani 
sau alte căpuşe sociale? Să ne amintim relatarea Doreenei: cei ce se închinau Satanei, pe lângă simpla 
plecare în faţa lui, îşi exprimau entuziasmul sau devotamentul faţă de el prin exaltarea plăcerilor 
carnale sau de altă natură, prin batjocorirea moralei seculare şi creştine etc. Aceste forme de 
manifestare [dacă nu chiar acest cult] sunt larg răspândite în practicile adolescenţilor de azi şi de ieri. 
Muzica satanică, chiar dacă este puţin difuzată la radio şi la TV, este aproape la fel de răspândită ca şi 
cea comercială. în sprijinul difuzării ei existând sute, dacă nu chiar mii de case discuri. Este adevărat 
că, printre adepţii acestei muzici, sunt puţini cei care practică ritualuri magice prin care să se închine 

înaintea Domnului (cf. Deut. 18, 10-13). Toţi cei ce se apucă de astfel de practici sunt 
urâciuni înaintea Domnului! (Deut. 18, 12). 



Cei ce-L tăgăduiesc pe Hristos 

Oamenii de acest fel nu sunt numai impostori, nu numai păgâni, ci ei îl 
tăgăduiesc pe Hristos. Cum să nu fie aşa când, prin „rugăciunile" lor, ei cer ajutorul 
lui Satan şi nu al lui Hristos? 57 



Pocăinţa 

Toţi cei care vor să scape de iadul cel veşnic trebuie să se pocăiască. Trebuie să 
taie orice legătură cu lucrurile întunericului. Altfel, în Ziua înfricoşătoarei Judecăţi, 
Domnul le va spune: Afară câinii şi vrăjitorii şi desfrânaţii şi ucigaşii şi închinătorii de 
idoli şi toţi cei ce lucrează şi iubesc minciuna! (Apoc. 22, 15). Aceştia vor fi aruncaţi în 
râul de foc şi vor arde veşnic. 



Victimele 

„Dar sunt creştini!" 

De exemplu, atunci când vizitează un medium, creştinii creduli se îndreptăţesc 
astfel: „Dar este creştin. Are icoane. Vorbeşte despre Dumnezeu". 

Aşa cum am mai spus, mediumul face aceasta pentru a vă întinde o cursă. 
Sfântul Ioan Gură de Aur adaugă: „Iată de ce o urăsc şi o dispreţuiesc: ea foloseşte 
numele lui Dumnezeu pentru a-L blestema. Spunând că este creştină, ea face ceea ce 
fac şi idolatrii! Dracii îl recunoşteau pe Hristos ca Dumnezeu, dar nu încetau să fie 
draci (Marcu 1, 24). Domnul i-a ocărât şi i-a izgonit". 58 

Condamnarea 



direct diavolului. Dar, prin formele lor de manifestare [beţie, sex, auto-multilare, tatuaje înfricoşătoare 
(blasfemiatoare), vestimentaţie ieşită din comun (indecentă sau obscenă), care trădează refuzul acestei 
lumi şi a valorilor ei, comportamente animalice numite dansuri moderne etc], ei se dovedesc făţiş a fi 
instrumentele diavolului. Toţi aceştia se potrivesc faimoasei zicale a lui Baudelaire: „Cea mai frumoasă 
şiretenie a diavolului constă în a ne convinge că el nu există". Dacă creştinii se plâng că abia scapă de 
ispitele sale, sau de robia în care îi aruncă uneori, ce să mai vorbim despre ceilalţi, care sunt numai 
botezaţi? Muzica satanică (pop-rock, cu zecile ei de derivate) este a doua treaptă de evoluţie spre 
„cultul" satanei. De fapt, iniţierea în „cultul" Satanei se face începând de la muzica zisă „uşoară" (mai 
exact a acelei părţi din ea care exaltă plăcerile acestei lumi) cu nenumăratele ei derivate. Odată iniţiat, 
„fânul" este îndemnat să nege plăcerile acestei lumi împreună cu valorile moral-creştine sau să 
alterneze între negare şi exaltare, după pofte..., scopul său fiind unul foarte neclar. Scăparea de acest 
chin infernal, pe care „fânul" îl promovează, dar de care vrea să şi scape, constă în descoperirea 
sensului acestei lumi: iubirea lui Dumnezeu şi iubirea dintre oameni [n. tr.]. 

56 Adică este urât de El, îi face silă [n. tr.]. 

57 Canonul III al Sfântului Grigorie al Nissei. 

58 Cateheza 10. 

în octombrie 1997, într-un cartier din Patras, Grecia, a avut loc următorul 
eveniment. O familie se confrunta cu o anumită problemă şi, în loc să se ducă la 
biserică, a făcut apel la un medium. 

Mediumul i-a dat o sticluţă cu apă, sfătuind-o să o pună într-un colţ al casei, să 
cheme un preot şi să le facă o sfeştanie. Ei au făcut întocmai. Slujba Agheasmei s-a 
citit în prezenţa tuturor membrilor familiei, a prietenilor şi a rudelor. La sfârşit, familia 
şi-a amintit de sticluţa cu apă pe care le-o dăduseră mediumul şi au turnat-o în 
agheasmă. Ce a rezultat de aici? Crucea de metal a preotului, care se afla încă în apă, 
s-a rupt în două. 

Toată lumea a fost stupefiată! 

Dumnezeu a răspuns: nu poţi fi şi cu El, şi cu diavolul. Dacă eşti cu Dumnezeu şi 
cu diavolul, atunci eşti numai cu diavolul (cf. Matei 6, 24). Pocăieşte-te! 



Măsura păcatului 

Să zicem că v-aţi duce într-unui din lăcaşurile lui Satan. Unde credeţi că vă 
duceţi? Nu vă daţi seama că vă duceţi la cei pe care Domnul nu-i poate suferi? La cei 
care-L tăgăduiesc, la şarlatani? Nu vă gândiţi ce faceţi şi cât de mare este păcatul 
vostru? 



Saul 

Regele Saul era îngrijorat în privinţa viitorului său, astfel că, pentru a afla ceva 
despre el, a făcut apel la o vrăjitoare (cf. I Regi 28). Cu toate acestea, pentru că nu s-a 
întors către Dumnezeu în acest moment dificil al vieţii, Dumnezeu 1-a pedepsit cu moarte 
(I Paralip. 10, 13)! 

Trebuie să subliniem cu tărie următorul lucru: Dumnezeu 1-a dat morţii pe regele 
Saul numai pentru că a mers la o vrăjitoare şi nu la Dumnezeu. Saul a crezut că 
vrăjitoarea îi va fi de mai mare ajutor decât Atotputernicul Dumnezeu. El a crezut mai 
degrabă în vrăjitoare şi nu în Domnul. 



Creştinul 

Dacă Domnul S-a mâniat pe Saul - 1-a dat morţii -, care a trăit înainte de Hristos, 
cu cât mai mânios va fi pe creştinul care face astfel de lucruri, când el trebuie să le 
cunoască mai bine? Creştinul făgăduieşte „să se lepede" de Satana şi de toate mândria 
lui. 

Saul L-a nesocotit pe Dumnezeu într-un moment dificil al vieţii. Prin urmare, 
orice creştin care apelează la ocultiştii de vreun fel, îl nesocoteşte pe Dumnezeu în 
mod asemănător. 

• Aceşti oameni (creştini!) cred în vindecător, astrolog, medium, mai degrabă 
decât în Hristos. 

• Ei cred că vor obţine mai mult ajutor de la şarlatani decât de la Dumnezeu! 

• Ei cred în oase de liliac, potcoave de cai, pentagrame şi câte şi mai câte, dar nu 
cred în Domnul şi în Crucea Sa! 

Canonul 

Sfântul Grigorie al Nlssel îl aşează pe creştinii care urmează „mândria 
satanicească" în aceeaşi categorie cu cei care-L tăgăduiesc pe Hristos. Aceştia sunt 
opriţi de la împărtăşanie cel puţin şase ani! 59 

Cei care fac amulete [talismane, fetise] pe care apoi le poartă, chemându-1 pe 
diavol prin ele, intră de asemenea sub incidenţa aceluiaşi canon, şase ani oprire de la 
împărtăşanie. 

• Deci luaţi seama cu grijă cum umblaţi, nu ca nişte neînţelepţi, ci ca cei înţelepţi. 

• Răscumpăraţi vremea, căci zilele sunt rele. 

• Drept aceea, nu fiţi fără de minte, ci înţelegeţi care este voia Domnului (cf. Efes. 
5, 15-18). 



59 Canonul 61 al Celui de-al Şaselea Sinod Ecumenic. 

Talismanul şi scrierile mincinoase™ 

Părintele Arsenie Papacioc 

„Cu nimic nu e lupta mai grea decât cu tradiţiile intrate in conştiinţa poporului, chiar 
şi când acestea ajung să fie absurde şi să-şi piardă sensurile originare. Numai prin 
jertfe vechiul poate fi biruit de nou, iraţionalul de raţional. " 

Î.P.S. Antonie Plămădeală 

Fraţi creştini, 

în ultimii ani, ni s-au oferit diferite surogate ale credinţei prin răspândirea unor 
filade ce se numesc apocrife, care sunt condamnate de Biserică. Cea mai cunoscută 
dintre acestea este cărticica Visul Maicii Domnului, retipărită de nenumărate ori, la 
diferite edituri, dar şi de unele parohii, acordându-i-se chiar şi „înalte binecuvântări". 

Broşura prezintă la început câteva rugăciuni obişnuite ale Bisericii, dar adaugă şi 
un „text" despre care se crede că ar fi fost trimis de Dumnezeu oamenilor. Acest „text" 
nu a fost acceptat de Biserică, dar unii au considerat că ar întreţine un sentiment de 
evlavie. în realitate, însă, apocrifa ademeneşte sufletele mai slabe nu spre o credinţă 
creştină, ci spre superstiţie. 

Se vorbeşte acolo despre un vis pe care 1-a avut Maica Domnului, în care i s-au 
vestit dinainte toate patimile Domnului. 

Dar noi ştim din Sfânta Scriptură că la numai 40 de zile de la naşterea Fiului ei i 
s-a vestit de către Dreptul Simeon: Şi prin sufletul tău va trece sabie. Cu alte cuvinte: 
vei asista la răstignirea Fiului tău. 

Deci nu era nevoie de un vis pentru a o „înştiinţa" sau menaja pe Maica 
Domnului, deoarece i se vestise încă de la întâmpinarea Domnului (2 februarie). 

Maica Domnului ştia de calvar şi din cuvintele Domnului când le spunea 
ucenicilor Săi: Fiul Omului trebuie să pătimească multe... şi să fie omorât... (Luca 9, 
22). 

încă şi din Vechiul Testament pe care îl cunoştea, cu siguranţă, Maica Domnului 
ştia de patimile lui Mesia. 

De-a lungul vremii, Biserica s-a confruntat cu multe descoperiri şi vedenii, dar 
Părinţii duhovniceşti le-au privit cu circumspecţie şi de multe ori au preferat să le 
respingă decât să cadă în vreo greşeală. Vedem aceasta mai ales în Pateric şi în Vieţile 
sfinţilor. 

Astfel, Sfântul Diadoh al Foticeii ne îndeamnă să nu primim nici vis, nici arătare, 
nici lumină, nici glas, nici strălucire, pentru că de cele mai multe ori sunt batjocură a 
dracilor. 

Şi chiar dacă vedenia este de la Dumnezeu, El nu se supără dacă nu o primim 
pentru că ştie că din pricina dracilor ne apărăm (Filocalia, voi. I). 



60 Text preluat din broşura „Efecte înşelătoare: Talismanul, Visul, Epistolia şi altele", Ediţia a Ii-a, 
Mănăstirea Dervent, Arhiepiscopia Tomisului, Constanţa, 2000. Am socotit potrivit să anexăm acest 
text la cartea părintelui Bakoiannis pentru că mulţi creştini fug de vrăjitorie, dar se lasă înşelaţi de 
diavol prin diferite lucrări care par nevinovate. Creştinii trebuie să se ferească de scrierile mincinoase, 
cum e aşa-numitul Talisman sau celelalte texte puse pe seama Mântuitorului sau a Sfinţilor Apostoli 
(fiind de ajuns să amintim aici Evanghelia după Toma sau Evanghelia păcii a Sfântului Ioan , pe care 
Biserica le-a respins pentru că sunt pline de învăţături rătăcite). Chiar dacă materialul părintelui 
Arsenie Papacioc nu e exhaustiv, el reuşeşte să tragă un semnal de alarmă [n. red.]. 

Respectivul răvaş susţine că „dormind Preasfânta Fecioară în muntele Eleonului, 
când a fost în cetatea Betleemului, a venit acolo şi Domnul nostru Iisus Hristos care i- 
a spus: «Maica Mea Preasfântă, adevărat vis ai visat. Iar de va scrie cineva visul tău şi- 
1 va purta cu sine şi în casă îl va păstra, de acea casă vrăjmaşul nu se va apropia şi 
duhul cel necurat se va goni. Arhanghelul Mihail va fi lângă dânsul, îndreptând calea 
lui, iar la dreapta judecată va afla milă şi va fi primit în împărăţia cerurilor»". 

Pentru asemenea cazuri de falsă credinţă, Pravila Bisericească vesteşte cu 
luminat adevăr: „Dumnezeu nu voieşte să fie slujit prin minciună, căci ceea ce astăzi 
minciuna pare că zideşte, mâine distruge împătrit mai rău". în Pravila Bisericească 
amuleta este considerată un obiect făcut de oameni spre a le aduce noroc sau a-i 
apăra de pagube, dar care este, în realitate, un semn de necredinţă în Dumnezeu. De 
aceea se canoniseşte ca şi vrăjitoria, fiindcă este neplăcut lui Dumnezeu. 

Siguranţa că te vei mântui este o ispită grea care îşi are rădăcina în mândrie, 
ispită a celui rău tocmai pentru a-1 îndepărta pe om de la mântuire. Atitudinea corectă 
este cea ortodoxă - adică nădejdea mântuirii, nu certitudinea. 

Iată o pildă în acest sens: 

Un bun creştin ce era preocupat de mântuirea sa se străduia să împlinească trei 
lucruri. Mai întâi, ţinea să fie bine spovedit întotdeauna. Apoi punea întotdeauna 
pomelnice la Sfânta Liturghie şi, al treilea, dădea milostenii. 

Cel mai important lucru cu care trebuie să ne prezentăm la Judecata de Apoi este 
dezlegarea de păcate obţinută prin spovedanie la duhovnic, nu Talismanul. Că nu 
rămân păcatele nespuse, ori la duhovnic spre iertare, ori la Judecată spre pedeapsă. 

După moarte, l-au luat îngerii şi l-au dus în Rai. Primul lucru de care s-a mirat a 
fost că n-a întâlnit acolo pe cei care muriseră înaintea lui şi care fuseseră siguri că se 
mântuiesc. Al doilea, s-a mirat că a aflat pe unii la care nu se aştepta, care după 
socoteala omenească n-aveau şanse de mântuire. Şi cea mai mare mirare pentru 

el a fost că era şi el acolo, din mila lui Dumnezeu. 

Asta înseamnă să ai nădejde, nu să fii sigur. 

Aşa şi noi, fiind ortodocşi, nu ne vom lăsa „duşi de nas" de garanţiile unui vis sau 
talisman care ne promite că „la Judecata de Apoi vom afla milă". Fraţilor, fără 
spovedanie, fără dorinţa de a ne curăţa viaţa, nu se mântuieşte nici un creştin, chiar 
de ar purta la el toate talismanele din lume. 

Nu este oare această promisiune că „va fi primit în împărăţia cerurilor" o 
păcăleală de 1 aprilie sau un fel de asigurare ADAS? 

Mai departe se spune acolo: „Iar de va scrie cineva visul şi-1 va purta cu sine (...) 
Arhanghelul Mihail va fi lângă dânsul, îndreptând calea lui". 

Niciodată nu-i va cere Hristos vreunui creştin ca, de dragul Lui, acesta să-şi 
vopsească barba în albastru sau să-şi pună la pălărie o pană mare de păun. La fel, 
nici nu-i va cere vreodată să poarte la el vreun talisman. 

în schimb, Mântuitorul ne cere să ne purtăm crucea vieţii cu răbdare. 

Apostolul Iacov spune: credinţa fără fapte este moartă. Iar faptele înseamnă să 
împlinim poruncile lui Hristos din Evanghelie. 

în schimb, omul care poartă Visul sau Talismanul împlineşte porunci omeneşti şi 
crede că acestea îi vor aduce mântuirea. El caută o credinţă ieftină, care nu-i cere nici 
un efort. Credinţa lui se află în buzunar şi nu se cere dovedită prin fapte bune. Se 
laudă cu Talismanul şi-i găseşte diferite întrebuinţări: vestă antiglonţ, paratrăznet, le 
atribuie putere de exorcizare. 

Se mai spune acolo că „din acea casă în care va fi păstrat, duhul rău va fi gonit". 
Dar Sfinţii Părinţi spun că diavolul are îndrăzneala să intre şi în biserică şi în Altar, 
numai în Sfântul Potir nu-i îngăduie Dumnezeu să intre. Deci, de vom crede că nu va 
intra în casa ce are Talismanul, se îmbolnăveşte dracul de râs şi trebuie spitalizat. 

Iată cât de grosolană este înşelăciunea vrăjmaşului pentru cei creduli şi cu câtă 
obrăznicie se foloseşte el de numele Maicii Domnului şi al Arhanghelului Mihail 

pentru a înşela. Aceasta din cauza urii nestăvilite pe care o are faţă de Arhanghelul 
Mihail, care i s-a împotrivit, şi faţă de Maica Domnului, care i-a zdrobit capul. 

Mai nou, se face reclamă pe posturile TV la diferite lănţişoare cu cruciuliţe 
aducătoare de noroc şi câştig care, zice-se, au girul Ierusalimului. 

Iarăşi o credinţă care nu-ţi cere nici un efort. 

Dar un proverb românesc spune: „Dumnezeu îţi dă, dar nu-ţi pune în traistă". 

Un altul german: „Dumnezeu ajută pe marinar la vreme de furtună, dar 
timonierul trebuie să fie la cârmă". 

înţelepciunea popoarelor arată de mult prăpastia dintre credinţă şi credulitate. 
„Iubesc naivitatea, spunea cineva, dar nu la bărboşi." Bărboşii se cade să fie înţelepţi. 

Cumpărătorii dornici de noroc şi-au achiziţionat bijuteria miraculoasă doar, doar 
cocoşul bătut din poveste va aduce punguţa cu doi bani (Bingo). 

Niciodată nu vom trăi fără probleme şi fără săbii îndreptate împotriva noastră, 
dar toate acestea nu trebuie să ne descurajeze. Nu trebuie să ne dăm bătuţi. 
Dumnezeu ştie necazurile noastre, dar ne curăţeşte prin ele, aşa cum se arată aurul 
în cuptor. 

Dumnezeu ne-a mântuit prin Cruce, nu prin dreptate, nu prin minuni. Pe Cruce 
Hristos era biruitor, iar Satana era învins. 

Deci nici un creştin nu este scutit de crucea sa, pentru că aceasta este un dar de 
la Dumnezeu spre mântuire. 

Suferinţa nu este numaidecât o pedeapsă, dar, chiar dacă ar fi, ea este un canon 
care ne ajută să ne îndreptăm, să ne întoarcem la bine. 

De vreţi să vă pregătiţi pentru viaţă şi să nu aveţi surprize, bune sunt studiile, 
bună e ingineria şi mai bună este meseria - brăţară de aur -, bună este tehnica, bune 
sunt limbile străine, dar cea mai temeinică pregătire este studiul Calvarului şi al 
Golgotei. Asta este şcoala practică şi tehnică, asta este adevărata şcoală profesională a 
meseriei de om în lume. 

în concluzie, „dorim" vânzare bună celor care comercializează aceşti idoli în 
miniatură: Visul, Epistolia, Talismanul şi bijuteria de la Ierusalim. 

Iar puţin credincioşilor care le cumpără înşelare uşoară dacă sunt slabi. Dar să 
nu fie nimeni slab! Amin. 



Despre rugăciune 

Chiar în timp ce te rogi o să vină duhuri rele să-ţi schimbe mintea de la 
rugăciune, dar nu te teme. 

Nu există creştin sau monah care să nu fie ispitit când se roagă. Să nu te agiţi, să 
fii calm, că tot apuci să zici ceva. 

Cu o râvnă care se naşte în toţi ai vrea numai să faci mai mult. Dar nu, tu roagă- 
te cu măsură, mulţumeşte-te cu daruri mici. Nu-i convine deloc satanei că te rogi şi, 
ca să te împiedice, îţi dă de lucru. Acesta e semnul că noi facem lucrul bun. Ia să te 
gândeşti la lucruri deşarte, să vezi că nu te mai opreşte. Are şi el libertatea să ne 
ispitească, atât. N-ar putere, e un tolerant dracul. 

Nu faceţi greşeala să-1 blestemaţi. Cu dracul nu se stă de vorbă. Decât cu: 
„Doamne Iisuse Hristoase, miluieşte-mă pe mine, păcătosul". Fuge dracul de puterea 
numelui lui Iisus. 

Dacă uiţi să zici, îţi revii cu greu, agitaţia îi convine satanei, că nu eşti în stare să- 
ţi mai revii. Harul lui Dumnezeu nu vine unde-i mâhnire, unde-i întristare, deoarece 
cu o astfel de bogăţie nu ştii ce să faci şi o risipeşti. Deci să ai o stare de veselie pe 
unde trăieşti, care înseamnă şi o stare de rugăciune şi o trăire creştină. 

Când sunteţi trişti, gândiţi -vă la lucrul acesta: „Stai, că este ceva drac aici!". Şi nu 
acceptaţi, rugaţi-vă la Maica Domnului. Cât poate Dumnezeu cu puterea, poate şi 
Maica Domnului cu rugăciunea. 

Sfinţii povestesc că odată a venit diavolul la uşa unui călugăr. împingea diavolul 
să intre, împingea şi călugărul pe dinăuntru să nu-1 lase. Şi se ruga în timpul acesta: 
„Doamne Iisuse, ajută-mă!". 

Dar dracul împingea mai tare şi era mai-mai să-1 biruie când, de teamă, a strigat 
călugărul cât a putut: „Doamne Iisuse, ajută-mă!". Şi imediat a dispărut diavolul şi 
lângă el a apărut Mântuitorul: „De ce n-ai venit până acum?", L-a întrebat călugărul. 
„Am venit când M-ai chemat cu adevărat." Deci rugăciunea şi gândul la Dumnezeu, 
dacă nu pleacă din inimă, sunt spoială. 

Câţi dintre noi nu păţim asemenea călugărului la uşa sunetului nostru? 

Zicem că ne rugăm, zicem că ne împotrivim păcatului, dar numai când suntem 
copleşiţi, în momente de mare cumpănă ne gândim cu adevărat la Dumnezeu. O clipă 
înseamnă un timp şi un suspin înseamnă o rugăciune. Rugăciunea este un mijloc 
neapărat folositor, dar trezvia e un scop atins. Trebuie ştiut că mult se teme diavolul 
de omul treaz, cât mai treaz. 

